
COMO reaccion na un serie di interupcion di coriente cu a 
afecta e isla di Aruba den e ultimo simannan, Utilities Aruba 
y NV Elmar a declara un estado di crisis y a contrata MPR 
Associates, un compania independiente di consulta den 
maneho di riesgo tecnico y ingenieria, pa efectua un inves- 
tigacion detaya riba e incidentenan aki. 


E conferencia di prensa, organia pa Utilities, tabatin como 
obhetivo informa e medionan di comunicacion y e comu- 
nidad riba e pasonan cu ta tumando pa resolve e proble- 
manan critico aki. 


Anthony Rojer, Director di Utilities, tabata encarga di habri 
e sesion, splicando e gravedad di e situacion y e medidanan 
adopta. 


"Nos obhetivo semper tabata proporciona un suministro di 
energia confiabel. Den cuadro cu e reciente interupcionnan 


di coriente, nos a considera necesario haci un investigacio 
extenso pa identifica e causanan exacto," Rojer a indica. 


Investigacion di MPR Associates 
Brian Curran, un ingeniero cu casi 15 aña di experiencia na 
MPR Associates, a bay na palabra pa splica e naturalesa di 
e investigacion. Curran a destaca e trayectorio di MPR, un 
compania cu sede na Alexandria, Virgina, cu desde 1964 
a bin ta ofrece solucion tecnico di balor halto na servicio 
publico y desaroyado di tecnologia rond mundo. 


"Nos t'aki pa investiga e reciente problemanan di calidad 
di energia na NV Elmar y mas ampliamente, e confiansa 
general di e red di coriente na Aruba," Curran a bisa. "Nos 
ekipo a bin ta traha estrechamente cu e representantenan 
di NV Elmar pa compronde miho e blackoutnan cu a bin ta 
sosode, ki accion ta tumando y con nos por contribui cu nos 
experiencia pa sigura un caminda solido pa recuperacion." 


Curran a proporciona un vision general di e metodologia di 
MPR, cu ta inclui un analisis profundo di e interupcionnan 
reciente, e evaluacion di e practicanan actual di Elmar y e 
identificacion di e areanan di mehoracion. 


Procedimento y resultado spera 
E ekipo di MPR, segun Curran, ta comprometi pa traha dili- 
gentemente pa identifica e causanan di e interupcion di cori- 
ente y propone solucion efectivo. E investigacion lo atende 
for di e analisis tecnico te n'e revision di procedimento oper- 
ativo y di mantencion di Elmar. 


"E restauracion di e confiabilidad di e red di coriente ta nos 
prioridad. Nos enfoke ta pa sigura cu tur e partinan interesa 
riba e isla, for di e residentenan te cu e empresanan, por 
confia den un suministro di energia stabiel y sigur," Curran 
a subraya. 


"E situaqcion ta rekeri un esfuerso conhunto," Rojer a indica 
mientrastanto. "Nos ta comprometi na mantene e comun- 
idad informa y traha man den man cu MPR y Elmar pa resolve 
e problemanan aki mas lihe posibel." 


E colaboracion entre Utilities NV, NV Elmar y MPR Associates 
ta marca un paso importante p'e resolucion di e progble- 
manan di suministro di coriente na Aruba, ofreciendo un 
speransa renoba y di stabilidad energetico p'e isla. 


MPR Associates a investiga interupcio di coriente na Aruba 

DURANTE un conferencia di prensa diaranson mainta, 
representante di Departamento Meteorologico, Rodney 
Tromp, a adverti riba un temporada di horcan hopi activo e 
aña aki. 


E temporada di horcan ta cuminsa dia prome di juni y ta bay 
te cu dia 30 di november. Segun e informenan di Natioal 
Hurricane Center y Colorado State University, ta anticipa 
un temporada di horcan significativamente activo. Colorado 
State University ya a publica su prome informe na april y 
durante e temporada, ta ahusta nan prediccionnan conforme 
ta necesario. 


Actualmente e promedio normal di tormenta nombra ta di 
14.4. Sinembargo e aña aki ta spera 23 tormenta nombra. 
Encuanto horcan, e promedio ta di 7.2, pero ta proyecta 11 
p'e temporada aki. E promedio di horcan mayor ta di 3.2 
y ta spera 5 p'e aña aki. E dianan di tormenta nombra ta 
un promedio di 69.4, pero ta anticipa 115 dia di tormenta 
nombra den 2024. 


E prediccionnan aki ta indica un temporada hopi activo den 
Caribe, Atlantico y e region. Meteo ta vigila e condicionnan 
24/7 cu un ekipo di 8 persona, incluyendo 5 observado, 2 
meteorologo y 2 tecnico. 
E ekipo chikito aki pero dedica, ta sigura pa emiti alerta 
adecua pa mantene e publico informa y prepara den colabo- 
racion cu CMO. 


Ta preparando extensamente pa garantisa e siguriad di 
Aruba y mantene e institucionnan relevante debidamente 
alerta. Actualmente, e temperatura di e superficie di lama 
ta riba lo normal, loke ta proporciona hopi energia na nos 
region. Fuera di esey, nos ta den un transicion di El Niño 
pa La Niña, loke ta faborabel pa formacion di horcan den 
Atlantico y Caribe. 


Di un otro banda, Meteo ta trahando hunto cu CMO pa activa 
e plannan di emergencia den caso di algun menasa. Rino 
Hermans ta coordina cu Meteo pa sigura cu e alertanan yega 
n'e publico di manera adecua y oportuno. 


Meteo ta adverti 


Ta premira un temporada di horcan hopi activo 

DIASABRA ultimo Minister Ursell Arends a organisa otro 
diasabra di baki di sushi den e bario di Santa Cruz, caminda 
por a tuma nota di fila largo di auto cu a bin deposita tur tipo 
di sushi den e bakinan banda di e stadion di baseball. 


Por a ripara na e diferente autonan cu sushi den baki, un 
variacion grandi cu normalmente lo costa e ciudadanonan 
placa pa bay deposita esakinan caminda Minister y su gobi- 
erno a dicidi cu nan tin cu wordo hiba, despues di a cera 
porta di dump na Parkietenbos. 


Cantidad di corchon bieu, cashi putri, yerba y taki di 
mata, stoof bieu y cantidad di otro desperdicio mas, 


caminda sin duda e rij largo di autonan cu a bin pa deposita 
nan desperdicio, ta confirma un biaha mas e seriedad di 
maneho di desperdicio. 


Na mes momento no ta tur hende por hiba nan sushi pa loke 
Minister ta considera un campaña pa tene e isla limpi ya cu 
hopi no tin auto adecuado pa hiba e cantidad di desperdicio 
cu nan tin cu benta afo y automaticamente ta busca cualkier 
luga bandona den mondi pa benta esakinan afo. 


Tur caminda, den tur bario por core y topa cu e mini dumpnan 
aki, caminda tambe ta haya corchon, cashi bieu, stoel kibra, 
hemchinan kibra, bloki di beton y saco preto di desperdicio 


Crisis di sushi ta sigui crece den tur bario rond di Aruba 


Ministro di Husticia y Asunto Social ta anuncia cu entrante 
31 mei 2024 segun Ley di Molester, durante 30 dia lo tin 
oportunidad pa un y tur tuma conocemento na Departamento 
di Legislacion y Asunto Huridico, Schotlandstraat 53 di un 
peticion di permiso cu a ser haci pa un instalacion di gas 
di 1x 120 galon na Boegoeroei 11-Z. Den e periodo aki tur 
hende por expresa por escrito nan desacuerdo cu dunamento 
di e permiso menciona. Esaki mester ta dirigi na Ministro di 
Husticia y Asunto Social mediante director di Departamento 
di Legislacion y Asunto Huridico, Schotlandstraat 53. 


di cas. 
Ora cu e saconan di plastico aki keda pa algun dia den e solo cayente, 
biento duro mes ta kibra esakinan cu consecuencia cu tur e sushi den e 
saco ta bula bay otro caminda. 


Ta alarmante pa tuma nota di cuanto sitio tin den barionan caminda riba 
camindanan di santo no mucho habita, desperdicio di cas ta ser tira, pa 
ciudadanonan sin duda iresponsabel pero di otro banda ta compronde 
cu no tur hende tin e luho pa sea paga pa bari di Serlimar of pa hiba e 
sushi na sitionan cu gobierno a indica ya cu nan tin cu paga basta placa 
pa esaki. 

GABINETE Wever Croes II pa falta di no tin proyecto grandi 
cu el a ehecuta, a bin ta tene duro na algun proyecto cu na e 
momentonan aki ta den ehecucion, manera principalmente 
e hotel na Seroe Colorado, esta Secrets Hotel. 


Algun siman atras caba, Minister Presidente Evelyn Wever 
Croes a dicidi di bay cana den e refineria cu CITGO cu coop- 
eracion di e mesun gobierno aki, a bandona lagando un ruina 
atras, caminda na final di su bishita, a señala cu gobierno ta 
proyectando pa pasa un caretera riba tereno di e refineria 
pa asina den futuro, bishitantenan por yena na e hotel den 
un forma mas rapido. 


E declaracion cu tabata controversial, sigur ora cu analisa 
e plannan di colega Minister Glenbert Croes kende como 
titular di energia, a bin ta papiando di plannan pa construi 
un planta hidrogeno riba tereno di refineria, e ta papiando 
tambe di e posibilidad di haya gas y petroleo cu su plan di 
exploracion cu mester cuminsa mientras cu ainda su gobi- 
erno no a anuncia cu “the deal is off” cu grupo di Eagle LNG, 
cu ya ta den planificacion pa casi tres aña caba. 


E ultimo dianan a surgi hopi pregunta riba e sistema di riool 
cu e hotel na San Nicolas lo tin cu construi, mirando cu no 
tin un sitio cerca cu por guia e proceso aki pa e planta di 
purificacion na Zeewijk. 


Sin duda ta necesario pa construi un sistema di riool cu lo tin 
cu bay pa e sitio di Zeewijk, mesun sistema cu e hotelnan na 
Palmbeach ta conecta na a planta di purificacion na Bubali y 
cu na e momentonan aki, ta den un situacion hopi precario. 


Analisando e situacion cu tin na e momentonan aki, e sistema 
di riool aki lo tin cu pasa banda di Baby Beach y Rodgers 
Beach pa despues crusa dor di tereno di e refineria y sigui 
bay para na Zeewijk y te ainda no tin indicacion kende lo 
tin cu construi e sistema aki y principalmente kende tin cu 
financia esaki. 


Prome Minister Wever Croes a anuncia recientemente cu e 
hotel nobo aki lo habri su portanan pa fin di aña pero tin 
duda grandi den e proceso con e hotel lo haci cu su awa 
sushi cu mester bay para te pabou na Zeewijk. 


No ta un proyecto cu lo ta asina facil pa realisa y riba dje lo 
tin henter un proceso caminda cu e sistema aki tin cu crusa 
dor di tereno di e refineria y hasta den un sector caminda e 
fundeshi ta practicamente forma di calichi, un tipo di piedra 
duro cu lo rekeri cobamento cu mashinnan hopi pisa pa 
logra esaki. 


Mientras cu construccion di e hotel ta avansando tin varios 
parti di e infrastructura cu ainda tin cu wordo atendi y 
aclaria caminda cu gobierno ta promoviendo e proyecto aki 
dunando e impresion cu ta trata aki di un proyecto di gobi- 
erno pero awo tin cu bin sali na cla ta di unda lo saca placa 
pa atende cu e parti di infrastructura ariba menciona. 


Gobierno tin cu clarifica unda awa 
preto di Secrets Hotel lo bay 


Diahuebs, 30 Mei 2024 
LOCAL 
6 
AWEMainta 


DIABIERNA siman pasa, Alto Oficial di Polis, Dolfi 
Richardson a wordo suspendi den su funcion despues cu el 
a ricibi un carta di Minister di Husticia Rocco Tjon caminda 


el a wordo prohibi di drenta su oficina y tampoco ningun 
warda di polis. 


E investigacion a sigui e siman aki pero ainda gobierno di 
parti di Minister di Husticia, no a bin dilanti y duna infor- 
macion kico ta pasando y di con a bay over na suspende sr 
Richardson, mescos cu a haci den e caso di ex parlamen- 
tario y oficial di polis, Allan Howell. 


E suspension a sorprende varios miembro halto di e 
cuerpo policial y cu no a spera e desaroyo aki, sigur di loke 
Richardson ta wordo acusa di dje, esta cu el a falta respet pa 
un oficial halto di gobierno. 


Informacion extra oficial den e caso aki ta mustra cu for di 
momento cu e posibel incidente di cual ta investigando Dolfi 
a yega na conocemento di Prome Minister Wever Croes, su 
persona lo a ordena Minister di Husticia Tjon pa tuma accion 
mesora y bay over na suspende e agente inmediatamente. 


E keho cu a wordo entrega ta pa medio di un trahado di DRH 
pero no ta mucho cla ainda di kico e violacion di regla di 
etica aki a consisti di dje, apesar cu tin varios rumor circu- 
lando pa loke ta e asunto. 


AWEMainta a ricibi varios reaccion di colega di Dolfi 
Richardson kendenan no ta di acuerdo cu e deci- 
sion di Minister di Husticia, ya cu tin cantidad di 
asuntonan cu a sosode den mando policial cu 
nunca a wordo atendi of a bay over na suspendi 
un hende pa haci investigacion. 
A ser mustra cu henter e asunto aki ta bolbe 
confirma cu den seno di KPA, tin confrontacion 
continuo di esunnan cu ta na cabes ya cu ningun 
kier schuif pa otro y cu lo tin un ambiente di 
desconfiansa reinando den leiding di e cuerpo. 


Awo tin cu spera kico ta bay pasa y ki dia e 
investigacion aki lo keda conclui pa determina 
si Dolfi Richardson kende tin un periodo largo 
di servicio den KPA, lo wordo re-instala den su 
puesto bek of cu e lo wordo retira y perde tur 
loke el a construi den su periodo como miembro 
di e cuerpo hudicial aki. 


Na momento di su suspension diabierna 
siman pasa, Dolfi Richardson tabata fungi 
como Director di Nationaal Centraal Bureau 
Terrorismebestrijding, Veiligheid y Interpol, 
NCTVI. 


Suspension di oficial Dolfi Richardson por haya rabo 

DI TODO UN POCO PA 
REFLEXIONA 


ARUBA, Gobierno, Prome Minister Wever Croes, ta contento cu e 
acuerdo Hybride, ta elimina Laft, Raft, ect. Pero nos tin un solo 
pregunta, Aruba despues di firmamento di e Rijkswet, lo por of 
mag subi mercado internacional pa haci fiansa via Banco Central, 
sin pidi permiso di Hulanda manera ta posiblidad aworaki desde 
1986. 


Pa motibo di nos Status Aparte danki na Betico Croes. Aworaki 
Aruba NO mester pidi permiso di Hulanda pa subi mercado inter- 
nacional via Banco Central pa empresanan local pa Gobierno 
manera semper tabata e caso te aworaki. 


Loke pueblo a bringa semper pa respeta autonomia di Aruba 
haña na 1986. Despues di Rijkswet Hybride nos Gobierno mag fia 
awg.1.00 florin na Aruba Bank, pasobra Corsow NO mag. 


Prome Minister Wever Croes a yama e “logro” aki un Rijkswet 
Hybride. Secretario di Estado, Alexandra van Huffelen a laga sa 
di no conoce un ley asina. E ta keda un Rijkswet, nada otro. What 
is in the name? E ta un Rijkswet of no. Un ley cu fraccion di MEP 
a bin ta bringa y awor ta hay’e ta guli manda abao. Of manera 
Booshi Wever a declara, SIN BUK, pasobra nos ta SUNU caba. 


Dolfi Richardson a ser retira per direct di su funcion como Director 
di Nationaal Centraal Bureau Terrorismebestrijding, Veiligheid y 
Interpol (NCTVI). 


Motibo exacto e so sa, hunto cu Gobierno cu a tuma dicho deci- 
sion “per direct”. Awor ta ser bisa cu e no a pasa e prueba di inte- 
gridad. 


Dicon ta t’e awor Dolfi Richardson mester a pasa 
dicho test? Ta resultando tambe, cu dicho departa- 
mento no ta legalmente formalisa y e trabaonan ta 
sigi ta di tarea di Cuerpo di Polis. 


Dolfi a word releva for di su function, pero lo keda 
den e departamento, maske a haya prohibicion di 
drenta e oficinanan conserni, y ta keda cu pago. 
Tempo cu Dolfi Richardson a bira Alto Comisario, 
e no a pasa screening? Con bini e tabata integro y 
awor no mas? 


Tin un cantidad di speculacion, uno mas serio cu 
e otro. Hecho ta cu tur cos ta boil down pa saya 
y te hasta un of otro foto (hopi personal), cu ta 
motibo di su retiro di inmediato, cu Prome Minister 
a impone pa Minister di Husticia haci. Siendo un 
dama, Prome Minister no por y lo no tolera un 
baheza asina. Minister Rocco Tjon no ta mihor cu 
Dolfi Richardson. Nan ta(bata) boddy di otro den 
nan manera di manipula nan asuntonan personal. 
Dolfi Richardson a laga sa di hiba su caso Corte, y 
ey den tur puito lo por sali na cla. Cada uno sa keshi 
di otro. 


Mi por a nota na Telearuba e apertura Maria Convent 
asina bunita restaura. Pabien na UNA. Pero awor ta 
toca turno na Minister di Enseañza pa negocia cu 
Bisdom pa haña e tereno grandi cu ta pariba di UNA 
cu tabata Scol Frere Bonifacio cu ex-Minister Rudy 
Lampe a laga basha abao, djies pa venganza. 


Kisas awor e tereno bashi ey por wordo traha un 
Parkeer Plaats pa UNA caminda tur studiante y 



VACATURE 


Sectormanager FEZ 
















Gegadigden worden verzocht hun schriftelijke 
sollicitaties vergezeld van een CV, uiterlijk 05 juni, 2024 
te richten aan: WEB Aruba NV t.a.v. de HRM afdeling 
en deze te e-mailen naar: hrm@webaruba.com. 


Primaire Taken: 
• 
Ontwikkelt en implementeert, in samenspraak met Management 
Team en Directie, het financieel-economisch beleid, inclusief 
investeringsbeleid en tarievenbeleid, alsmede de coördinatie van 
de daarmee samenhangende activiteiten en processen. Stelt 
daartoe meerjarenplanning, jaarplannen en begrotingen op; 


• 
Is verantwoordelijk voor het opstellen van de bedrijfsbegroting, 
maand –en jaarverslagen; 


• 
Adviseert omtrent verbetering van de efficiency en wijzigingen van 
de Administratieve Organisatie; 


• 
Draagt bedrijfsbreed zorg voor adequate procedures en 
regelgeving ten aanzien van Interne Controle en Administratieve 
Organisatie, evalueert de toepassing en werking hiervan en 
initieert aanpassingen waar nodig; 


• 
Geeft gevraagd of ongevraagd advies ten aanzien van alle 
financieel-economische ontwikkelingen binnen WEB en omtrent 
externe trends en ontwikkelingen die van invloed kunnen zijn op 
het financieel beleid van WEB; 


• 
Is verantwoordelijk voor een gezonde liquiditeitspositie en 
onderbouwde advisering naar Directie en Raad omtrent 
investeringsfinanciering. Verzorgt daartoe de financiële toetsing 
van voorstellen voor investeringen en operationele projecten; 


• 
Vertaalt het financiële beleid, het risk management en 
administratieve organisatie beleid in uitvoerende activiteiten en 
werkzaamheden. 


• 
Evalueert de resultaten van het financieel-economisch beleid en 
adviseert in geval van (dreigende) afwijkingen; 


• 
Beheert en bewaakt de sectorbudgetten en draagt zorg voor de 
budgettoedeling en bewaking; 


• 
Beheert en bewaakt van de administratie van de 
bedrijfsmiddelen; 


Functie-eisen: 
• 
Academisch werk- en denkniveau, bij voorkeur opleiding richting 
Bedrijfseconomie of Accountancy; 


• 
Minimaal 10 jaar relevante werkervaring, waarvan minimaal 3 jaren 
ervaring in een leidinggevende positie; 


• 
Vermogen tot delegeren; 


• 
Analytisch denkvermogen en accuraat; 


• 
Probleemoplossend vermogen en durft beslissingen te nemen; 


• 
Managementervaring en vermogen tot delegeren; 


• 
Teamplayer die ook anderen kan aanzetten tot samenwerken; 


• 
Stressbestendigheid; 


• 
Goede sociale, communicatieve en uitdrukkingsvaardigheid; 


• 
Kennis van en ervaring met geautomatiseerde systemen; 


• 
Goede communicatieve vaardigheid zowel mondeling als 
schriftelijk, in Papiamento, Nederlands, Engels en Spaans; 


• 
Kwaliteitsgericht en doorzettingsvermogen; 


• 
Beleidsgevoeligheid. 


De Sectormanager Finance is verantwoordelijk voor het ontwikkelen, implementeren, uitvoeren en evalueren van het financiële beleid binnen 
de kaders van de overkoepelende organisatiestrategie. De Sector Manager Finance is eindverantwoordelijk voor het leveren van adequate 
financiële- en managementrapportages en het adviseren omtrent risk management maatregelen. Is verantwoordelijk voor de inbreng van het 
sectorbeleid in het directieteam en is medeverantwoordelijk voor het directiebeleid van het WEB. De Sectormanager Finance rapporteert aan de 
Algemeen Directeur en geeft leiding aan de sector Financieel Economische Zaken. 


• 
Ziet toe op de juistheid van de interne en externe rapportages, en 
laat correcties uitvoeren waar nodig; 


• 
Coördineert het jaarlijkse begrotingsproces; 


• 
Is verantwoordelijk voor het opzetten van en beoordelen van het 
internal control systeem en een adequaat risico management 
systeem; 


• 
Stelt de hoogte van de verschillende bedrijfsrisico's vast en de 
daarop afgestemde verzekeringen. 


• 
Plant, coördineert en bewaakt de voortgang van de 
werkzaamheden van de eigen subafdelingen en stuurt de 
medewerkers zodanig aan dat de werkzaamheden met de juiste 
prioriteit, effectiviteit, efficiëntie worden uitgevoerd; 


• 
Is eindverantwoordelijk voor de prestaties en eindresultaten van 
de gehele Sector FEZ, inclusief de integriteit en tijdigheid van de 
financiële administratie alsook de efficiëntie en effectiviteit van de 
werkzaamheden. 

EXECUTORIALE VERKOOP 
Ten overstaan van notaris mr. Chamila Agnella Tromp of 
haar waarnemer zal op vrijdag 28 juni 2024 om 10:00 
uur 's-morgens in het Auditorium van de Kamer 
van Koophandel te Aruba aan de J.E. Irausquin 
Boulevard 10, Oranjestad, Aruba, in één zitting bij opbod 
en afslag in het openbaar worden verkocht, ex artikel 
3:268 van het Burgerlijk Wetboek van Aruba: 
Een woonhuis plaatselijk bekend als 
WAYACA 365 


staande op een perceel eigendomsgrond ter grootte van 
ongeveer zevenhonderd zeven en twintig vierkante meter (± 
727 m2), gelegen te Wayaca in Aruba, welk perceel afkomstig 
is van het moederperceel kadastraal bekend als Eerste 
Afdeling Sectie T nummer 40, thans bekend met index 
nummer D4276. 



Inzetprijs: Afl. 1.462.000,00 


Een onherroepelijk en onvoorwaardelijk onderhands bod kan 
worden uitgebracht tot uiterlijk donderdag 13 juni 2024 ten kantore 
van Newleaf Notary, J.E. Irausquin Boulevard 22 te Aruba, of via 
email: auction@newleafaruba.com 
Het biedingsformulier is zowel op het kantoor van Newleaf Notary 
alsmede op de website www.newleafaruba.com verkrijgbaar. 
Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met een 
geldig paspoort of ID en middels een bereidheidsverklaring, een 
bankgarantie of andere vorm van zekerheid aan te tonen aan de 
Executant in staat te zijn tot nakoming van zijn bod en de 
bijkomende kosten. 
De Executant behoudt zich het recht voor de executieveiling uit te 
stellen dan wel op te houden zonder daarvoor de reden te noemen. 
Op de veiling zijn van toepassing de Algemene Veilingvoorwaarden 
Voor Executieveilingen (AVVE) en de Bijzondere Veilingvoorwaarden 
zoals vastgesteld door notaris mr. Chamila Agnella Tromp. 


Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


docentenan por para nan auto. Awe tur espacio di Postkantoor y 
Setar tur ta cu auto di studiantenan di UNA. Un peticion, pa traha 
e Parkeo y yame "Parkeo Frere Bonifacio". 
Kisas te hasta cu un busto di e Frere por pone pa duna honor na 


su number, pa tanto cu el a haci pa Aruba. 
Ta un lastima profundo loke a pasa algun dia pasa, ora cu 24ora 
a haña ta bon pa core tras Director di Meteo sigui te den un bar 
Chinees. Metiendo den su bida priva. Pa un noticia di maltempo 
na Corsou. Y su contesta, nos NO ta biba na Corsou, 
pasobra nos ta biba na Aruba.NO tin ningun motibo pa 
informa di tempo si no tin nada. Ora tin un maltempo 
cu ta pasa riba Aruba Meteo lo sa di informa. 


Aki bo ta wak con periodistanan hoben por kima un 
pueblo, spanta tur hende, duna chance pa tur hende 
haci mofa (bullying) di un Director. Unda mal tempo 
a pasa? Ni na Corsou, pero tin hende ta wak otro 
Servicio Meteoroligo y ta kere cu lo ta valido pa nos 
tambe. Pero kier haci cu Meteo Aruba si a keda mal 
mira den pueblo. Triesto!! 


E reporteronan hoben aki lo mester bay siña mas, pa 
por haci nan trabao mihor. Nan no tin bon guia actu- 
almente. Mañan si tin un noticia asina importante pa 
informa pueblo di dje, pueblo lo no kere nan mas. 


Awor Minister Glenbert Croes a bin anuncia cu 
Conseho di Minister a bay di acuerdo pa laga e 
compania Mericano, Armstrong Oil & Gas cuminsa 
haci exploracion den awanan territorial di Aruba. 


E compania a laga sa cu Repsol a stop di haci su 
trabao mucho tempran, pero cu sigur tin petroleo 
y gas den nos awanan. Tempo lo afirma esaki, si ta 
berdad of no. 


Ora tende Glenbert Croes haci tal participacion, e 
ta hiba nos den tempo cu Ernesto Petronia, gran 
politico di PPA, Minister den Constelacion Antiyano 
tabata bisa den tur campaña cu Aruba tin crudo, 
pero riba un buelo na St. Maarten, porta di avion a 
habri y a perde tur e documentonan. Tempo a pasa 
y te awe nada di crudo, ni gas. Campaña ta den full 
swing. 


Por nota cu ultimamente tin varios caso di violencia 
bao di nos Hubentud. Esaki tin di haci cu mas uso 
di droga? Te ainda no tin investiacion pa determina 
esey, pero si e ta un hecho. E ta falta di eduacion na 
cas? 


Awendia mayornan no ta manera antes, unda tabatin 
mas control, pero tambe loke ta causa e mal compor- 
tacion aki, ta ehempel di nos hendenan, professional 
of no. 


Manera AWEMainta a publica algun dia atras cu 

ex-Minister Richard Arends a bira Mediador di Gobierno pa 
Islanan BES. Otro ehemple di “exportacion” di nos expertonan di 
Aruba. Richard Arends a wordo tuma braza habri y lo sa di haci 
un bon trabao sigur. 
Mientras na Aruba, despues di haci un solicitud habri, te ainda no 
por haya un candidato cu Gobierno aki ta desea pa bira Mediador 
di Gobierno. For di prome buelta tin mr. Anouk Balentin, pero 
siendo un persona masha anti-Gobierno aki, masha critic, MEP no 
kier mire den tal function. No keda sorprendi cu mañan e experto 
aki tambe bandona Aruba. 


Hendrikus Wilhelmus Maria (Dick) Schoof t’e candidato pa bira 
e proximo Prome Minister di Hulanda. E tin sosten di tur partido 
di coalicion nobo, pero tambe di e partidonan di oposicion di 
Hulanda. Y manera el a declara den su prome conferencia di 
prensa, “Si mi keda eligi como Prome Minister, mi kier ta un Prome 
Minister pa tur Hulandes y no pa un of mas partido”. 


Un expresion cu sigur a hala atencion. Y asina mester ta. Ohala 
tur future Minister na Aruba ta di mesun ideologia y unabes un 
Minister, manera hopi ta bisa y no ta haci, ta dera nan bandera 
politico y ta hisa di Aruba. Bo a constata esaki di e ultimo 


Gobiernonan di Aruba? 


Con Boso ta haya e hecho cu den Conseho di Minister di Aruba, 
Minister Dangui Oduber a contra CONTRA e Rijkswet Hybride, cu 
su Prome Minister y lider ddi MEP, Eveline Wever Croes a sostene 
y hasta a canta di hubilo? Y ainda ta ser bisa cu no tin problema 
interno den MEP. 
Ta un secreto publico cu e Lider Honorario, Nelson Orlando 
Oduber publicamente a laga sa cu e tambe ta contra di Rijkswet 
Hybride. Kende mas den MEP no ta sostene Eveline Wever Croes 
su decision? Hecho ta tambe cu Dangui Oduber ta luchando pa 
bira e proximo lider di MEP, despues di proximo eleccion. 


No por caba di compronde Gobierno actual (lesa Min. di Husticia) 
kende a retira 4 persona clave for di Cuerpo di Bombero, pa 
motibo di un redo falso. Awor ta crea un Management Team nobo, 
cu un Hulandes na cabez, Rein Hulst. Pakico Minister Tjon no por 
a reconoce su eror y rehabilita e 4 profesionalnan di Cuerpo di 
Bombero. 


Ta mantene nan na trabao, cu pago, sin tin cu traha. Pueblo lo sa 
di castiga manehonan descabeya. 

DEN e arena politico di Aruba tin un yamada urgente pa 
innovacion, un deseo pa un panorama politico cu ta pros- 
pera den integridad, honestidad y un compromiso sincero 
cu bienestar publico. Pero tras di e yamada aki no ta tanto e 
necesidad di un politica completamente nobo, sino mas bien 
un regreso na e esencia di loke e proceso politico mester ta 
for di principio: integridad, liber di manipulacion y compor- 
tacion populista. 


Durante añanan, e politica di Aruba tabata plagia di escan- 
dalo, intriga y falta di transparencia, dañando e confiansa 
publico den e sistema. Lider politico cu a keda guia pa 
interesnan personal, wega di poder y metanan di termino 
corto, en bes di priorisa e bienestar general di sociedad. 
Esaki a hiba na un malcontento general y e deseo pa un 
cambio real. 


E yamada pa un politica nobo na Aruba ta realmente un 
yamada pa un politica cu ta keda fiel na e balornan funda- 
mental di integridad, honestidad y responsabilidad. E ta un 
yamada pa un liderazgo basa riba principionan en bes di 
oportunismo, y cu ta enfoka riba metanan di termino largo 
en bes di ganashi di termino corto. 


Un politica honesto na Aruba lo ta caracterisa pa transpar- 
encia pa e poblacion, unda e decisionnan ta transparente y 
ta basa riba hecho y experencia. Lidernan politico mester ta 
na sirbishi di sociedad, en bes di sigui nan mes interesnan. 
Mester tin luga pa dialogo constructivo y cooperacion entre 
e diferente partidonan, respetando na mes momento e diver- 
sidad di opinion y posicion. 


Un politica cu ta dedica na desaroyo sostenibel, tanto 


economico como socialmente, tambe ta importante. Esaki 
ta nifica inverti den educacion, cuido medico, infrastructura 
y medio ambiente, cu un vision di termino largo cu ta enfoca 
riba bienestar di generacionnan futuro. 


E caminda pa un politica nobo na Aruba lo no ta facil y ta 
rekeri esfuerso tanto di lidernan politico como di sociedad 
en general. Pero cu un bista comparti, determinacion y un 
sentido di confiansa renoba, nos por crea un politica cu ta 
sirbi realmente como instrumento pa cambio positivo y pa 
progreso. 


Laga nos lucha hunto pa un panorama politico cu ta na altura 
di e speransa y expectativanan di e pueblo di Aruba, y cu ta 
defende e balornan di integridad, honestidad y responsabi- 
lidad. Esaki ta e caminda pa un futuro den cual nos sociedad 
ta floria y prospera y den cual tur voz ta ser scucha y respeta. 


E yamada pa un politica husto 


Integridad, honestidad y compromiso sincero 

MIENTRAS Aruba ta preparando pa eleccion na 2025, e 
demografia di votadonan eligibel ta revela ideanan crucial 
cu partidonan politico mester considera ora di elabora nan 
campañanan. Cu e edad legal pa vota estableci na 18 aña, 
compronde e composicion generacional di e electorado ta 
esencial pa atende cu e diferente preocupacionnan y priori- 
dadnan di e poblacion. 


Generacion Z y Millennials: un forsa progresivo 
Generacion Z (18 pa 28 aña na 2025) y Millennials (29 pa 
44 aña) ta representa un parti significativo di e poblacion 
votante, cu 19% y 22% di votadornan eligibel, respectiv- 
amente. E generacionnan mas hoben aki ta wordo carac- 
terisa pa nan punto di bista progresivo riba temanan social, 
cambio di clima y tecnologia. Campaña político dirigí na e 
gruponan aki mester enfatisa politica inovativo, sostenibel y 
husticia social. Interaccion cu nan via plataformanan digital 
y rednan social tambe por ta crucial, ya cu e generacionnan 
aki ta hopi activo online. 


Generacion X: E grupo buscando resultado. 
Generacion X, cu ta inclui 25% di votadonan eligibel entre 
45 y 60 aña, hopi biaha ta balora stabilidad, crecemento 
economico y solucionnan pragmatico pa problemanan diario. 
Campaña cu ta atrae e grupo aki mester enfoca riba maneho 
economico, siguridad laboral, cuido medico y educacion. 
Presentando plannan concreto pa mehora infrastructura y 
servicionan publico, por resona bon cu Generacion X, cu 
hopi biaha ta balansa responsabilidadnan laboral y familiar. 


Baby Boomers: E bloke di votado mas grandi 


Cu 26% di votado cu ta eligibel, Baby Boomers (di 61 pa 
79 aña) ta forma e blok di votado mas grandi di Aruba. E 
generacion aki ta priorisa topiconan manera siguridad di 
pensioen, cuido medico y preservacion di balornan cultural 
y histórico. Mensahenan politico cu ta sigura stabilidad 
financiero y mehoracion den cuido medico, hunto cu respet 
pa balornan tradicional, probablemente lo haya fabor den e 
grupo aki. Ademas, enfatisando compromiso comunitario y 
civico por atrae e sentido di responsabilidad social di e Baby 
Boomers. 


Compronde e prioridadnan unico di cada generacion ta 
permití partidonan político adapta nan campaña di un 
forma efectivo. Den e enfoke di preocupacionnan specifico 
di Generacion Z y Millennials, enfoca riba e necesidadnan 
pragmatico di Generacion X, garantisando e siguridad 
financiero y sanitario di Baby Boomers y duna apoyo solido 
n'e votadornan mas grandi, campañanan politico por crea 
coalicionnan mas amplio y inclusivo. 
E enfoke strategico aki no solamente ta mehora participa- 
cion di votadornan, pero tambe ta garantisa cu e diferente 
voznan den e electorado di Aruba lo wordo skucha y repre- 
senta den e proximo eleccion. 


Den resumen, mientras Aruba ta yegando eleccion di 2025, 
e panorama generacional diverso di votadornan ta presenta 
retonan y oportunidadnan pa campañanan politico. Adapta 
e mensahenan pa atende cu e necesidadnan y balornan 
specifico di cada generacion lo ta clave pa gana apoyo den 
henter e electorado, asegurando un proceso democratico 
mas inclusivo y representativo. 


Datonan demografico di Votadonan di Aruba na 2025 


Adaptacion di campaña Politico pa cada generacion 

ELITE Empire Entertainment, Cerbes Chill, y demas sponsor 
a informa diaranson atardi durante un rueda di prensa cu 
a tuma e decision pa voluntariamente muda e festival pa 
Harbor Arena for di Bushiri Beach Arena. E fecha lo keda 
mescos esta diasabra dia 1 di Juni proximo. 


Locual a transcuri 
Durante cu Flip Flop Festival a cuminsa traha na Bushiri Beach 
a bin tuma nota cu posiblemente lo tin un neishi di shoco riba 
e tereno. Inmediatamente a tuma contacto cu esunnan cu ta 
encarga cu e proteccion di shoco pa asina por tuma medida 
pa proteha e bestianan. Aruba Conservation Foundation a 
dicidi di cera e area cu cabuya y tambe despues a pone un 
borchi. E organisadonan a haya e conseho pa adicional- 
mente pone heki halto y tapa esaki rond di e area durante di 
e evento mes. Un otro alternativa cu a keda presenta ta pa 
evalua si lo por muda e neishi. Sinembargo pa cu esaki no lo 
tabata tin suficiente tempo mirando cu esaki tin un proceso 
complica cu ne. 


A pesar di tur e medidanan cu a pone riba e tereno, den 
bon colaboracion y combersacion cu varios ‘stakeholder’ 
a dicidi voluntariamente pa muda e evento for di Bushiri 
Beach Arena. E decision aki no tabata uno facil mirando cu 
e stage, luznan, sonido y pantayanan tabata poni caba na 
Bushiri. E cambio lo trece hopi gasto financiero y complica- 
cion logistico. Sinembargo e ekipo di produccion tin e confi- 
ansa den e team cu lo logra di termina tus cos pa diasabra 
awo y Elite Empire Entertainment hunto cu su sponsors ta 
mira e importancia den preserva nos flora y fauna. 


Durante e rueda di prensa e presidente di Aruba Convervation 
Foundation Tyson Lopez a duna un danki na e organisacion 
pa mira e importancia den cuida nos naturalesa. 


Diasabra 1 di juni 2024 
Pa loke ta e evento mes, esaki tin un reaccion sumamente 
positivo di publico. Miles di persona ya a cumpra nan carchi. 
Esaki ta debi na e mas di 10 atraccion musical tanto local 
como internacional cu lo ta presente durante e anochi. Entre 
otro lo tin presentacion di e banda di soca ‘Kes The Band’ for 
di Trinidad, tambe e artista di dembow Angel Dior di Republica 
Dominicana, Mical Teja di Trinidad, Alex Sensation di Merca. 
Tambe lo t'ey presente Dj Latu di Hulanda, Ziggi Recado & 
The Nayamari Band y Tsunami, Mystical Connection y mas. 
Porta ta harbri pa 5’or di atardi caba. 


E evento lo tin su “food court” tambe unda cu diferente tipo 
di cuminda lo ta disponibel pa asina e publico por disfruta 
di dje. Esaki ta forma parti di ful un experiencia pa cada 
persona cu ta parti di e festival cu ta conoce su regreso 
despues di mas di cinco aña. 


Carchi general ta disponibel na na Citgo Boulevard y 
Citgo Essoville. Tambe na Tropical Bottling Carry Out LG 
Smith Boulevard y Tropical Bottling Carry Out San Nicolas. 
Digitalmente por cumpra riba Pay.aw y Eliteempire.events. 


Flip Flop Festival ta un presentacion Cerbes Chill, CMB, Setar 
NV, Coca-Cola, Bacardi, Kini Kini Transfers & Tours, Embassy 
Suites, Renaissance Wind Creek Aruba Resort, Ecotech, 
ATCO, Elite Empire, Rayo, Elite Productions y XFM 102.7. 


Flip Flop Festival ta muda pa Harbor Arena diasabra awo 

PRESIDENTE Joe Biden recientemente a referi na e atake 
mortal aereo Israeli na Rafah cu a mata 45 civil, como un 
evento tragico cu a causa condena internacional y a lanta 
dudanan riba e postura di Merca riba accionnan militar di 
Israel. A pesar di a expresa un profundo pesar pa e perdida 
di bida, Biden a sostene cu Israel ainda no a crusa su "liña 
cora" cu un ofensiva grandi cu lo causa repercusionnan 
Mericano importante. 


Den su declaracion, Biden a transmiti preocupacion serio pa 
cu e perdidanan civil, enfatisando cu Merca lo stop e envío 
di arma ofensivo cu por wordo uza den areanan densamente 
pobla manera Rafah. "Nos ta comprometi cu siguridad di 
Israel, pero no a costo di bida civil inocente", Biden a afirma, 
agregando cu Merca no lo suministra arma historicamente 
uza den tal ofensivanan, incluyendo municion di carga halto. 


Sinembargo, e postura aki a provoca un debate riba e hipo- 
cresia percibí den e enfoke Mericano. E criticonan ta argu- 
menta cu e respuesta di Biden ta parce inconsistente, 
mirando e apoyo militar continuo brinda na Israel hasta ora 
e perdidanan civil a aumenta. Secretario di Defensa, Lloyd 
Austin, a confirma e pausa den e envío di cierto municion, 
pero a enfatisa cu lo sigui suministra arma defensivo. 


E controversia a bira mas profundo ora Biden a declara cu 
Israel no a pasa ainda e "liña cora" estableci pa un invasion 
di gran escala di Rafah. E posicion aki a wordo ricibi cu scep- 
ticismo, particularmente pa gruponan di derecho humano y 
observadonan internacional cu ta argumenta cu e escala di 
destruccion y perdida civil ya ta un violacion serio di derecho 


humano. "Mientras cu e presidente ta yora e mortonan, su 
administracion ta sigui habilita e accionnan cu ta conduci 
na tal tragedia", un vocero di Amnesty International a bisa. 


E doble enfoke di Merca, condena e perdida di bida civil 
mientras e ta sigui apoya operacionnan militar di Israel, 
ta pone den evidencia e naturalesa compleho y hopi biaha 
contradictorio di maneho exterior Mericano den e region. E 
criticonan ta señala cu e administracion di Biden ainda no 
a tuma un determinacion publico definitivo si e accionnan 
Israeli na Gaza ta viola ley Mericano of Internacional. 


Ademas, e incidente aki ta enfatisa e dinamica geopolítico 
mas amplio cu ta na peliger. Administracion di Biden ta 
hibando un maneho delicado, tratando di defende e stan- 
dardnan di derechonan humano sin aliena un aliado clave 
di Medio Oriente. E trankilidad di e presidente cu Israel no 
a crusa e liña cora ta sinti como un maniobra strategico pa 
mantene e balansa delicado aki, pero hopi ta percepcion'é 
como un fayo pa responsabilisa Israel pa su accionnan na 
Gaza. 


Mientras e conflicto ta continua, e comunidad internacional 
ta keda alerta. Ta keda pa mira si e posicion matisa di Biden 
lo conduci na un cambio significativo den politica mericano 
of simplemente lo perpetua e status quo. 


Mientras tanto, e posicion di condena y apoyo continuo na 
Israel ta sigui evoca acusacionnan di hipocresia y ta alimenta 
e debate riba e berdadero postura di Merca den e conflicto 
Israeli-Palestino. 


Biden su contesta na e atake di Rafah 


Un balansa entre condena y sosten 
cu ta lanta sentimento di hipocresia 

UN avalancha catastrófico na e provincia di Enga, papua 
New Guinea, a laga aproximadamente 2.000 persona dera 
bou di e restonan, y imagennan satelital ta subraya e daño 
extenso. E avalancha a dal e pueblo di Yambali, mas o menos 
600 kilometer noordwest di e capital, Port Moresby, rond di 
3'or di mainta ora local di diabierna. 


E imagennan satelital capta pa Maxar Technologies ta revela 
un gran parti di e tereno montañoso kibra, cu mas di 150 cas 
dera. E Centro Nacional di Desaster di Papua New Guinea ta 
teme cu casi 2.000 persona lo wordo dera. 


Riba tera, e devastacion ta mas evidente ainda. E avalancha, 
ekivalente na e tamaño di cuatro campo di futbol, a pasa 
door di e pueblo remoto di Kaokalam, pushando toneladanan 
di piedra y lodo den casnan mientras e residentenan tabata 
drumi. E operacionnan di rescate a wordo obstaculisa pa e 
distancia di e zona y e instabilidad cu ta tumando luga, cu 
avalanchanan mas chikito tumando lugar frecuentemente, 
cu ta pone e rescatistanan na peliger. 


"Nos ta hayando piedranan enorme cu ta sigui cay, impac- 


tando areanan mas leu di e sitio original di e avalancha", 
Sandis Tsaka a informa. E gobierno a ordena e evacuacion 
di casi 7.000 persona pa motibo di e condicionnan instabiel. 


E tereno desafiante y e falta di caminda a impedi acceso di e 
teamnan di rescate. E pueblonan, usando hermentnan rudi- 
mentario, a coba den e escombronan den un intento deses- 
pera pa haya sobreviviente. Evit Kambu, kende a perde mas 
di un dozijn di famia, a describi su angustia y impotencia. 
"Mi tin 18 miembro di mi famia dera bou di e restonan di e 
edificio y e tera riba cual mi ta para y hopi mas miembro di 
famia den e pueblo cu mi no por conta", ela bisa. 


E lider di e comunidad local, Miok Michael, a expresa e 
panorama sombrío. "Hendenan ta reuni y ta yora. Nan ta 
cobando for di e prome dia, pero no por localisa curpanan 
ya cu nan ta cubri pa piedra enorme. Solamente e maki- 
nanan lo haci'e", el a bisa. 


Papua New Guinea, hogar di mas o menos 10 miyon persona, 
ta enfrenta retonan significativo despues di e desaster pa 
motibo di su tereno abrupto y limitacionnan infrastructural. 


Imagen satelital ta revela e devastacion causa 
p’e avalancha na Papua Nueva Guinea 

UN subsidiario di Grupo SURA di Colombia, EPS Sura, a pidi 
aprobacion regulador pa desmantela su empresa di salud, 
loke ta marca un reto significativo pa e sistema di salud di e 
pais. E desaroyo aki ta sigui e adkisicion pa parti di e gobi- 
erno Colombiano di dos seguro importante, Sanitas y Nueva 
EPS, cu hunto ta atende alrededor di 16 miyon cliente. E 
gobierno, lidera pa presidente Gustavo Petro, a cita cuido 
inadecuado como motibo di e intervencion. 


Administracion di Petro a enfrenta dificultad pa impulsa 
reformanan di salud den Congreso. Un proposicion di 
reforma a wordo rechasa pa un comite di Senado na april, 
cu a conduci Petro na adverti di un efecto domino cu lo a 
conduci na bancarota di e proveedonan di cuido medico. 


"E Senado a desaproba e proposicion, y manera mi a bisa pa 
mas di un aña, si rechasa e reforma e lo tin un efecto domino 
di hiba e proveedonan di servicio di salud na bancarota", 
Petro a declara riba X. 


EPS Sura a raporta perdidanan neto di 360 biyon peso ($92,3 
miyon) durante e aña pasa, impactando significativamente 


su stabilidad financiero. Den luz di e retonan financiero aki, 
e compania a haya necesario pa tuma medida pa evita mas 
deterioro. EPS Sura, cu ta maneha cuido medico di mas o 
menos 5,3 miyon cliente, a sigura cu e lo sigui brinda servicio 
durante e periodo aki. E empresa mayor, Grupo Sura, a bisa 
cu e medida aki lo no afecta su solvencia of likides general. 


Ministerio di Salud di Colombia a atribui e decision di EPS 
Sura na e problemanan sistemico den e sistema di salud di 
e pais, destacando e urgencia di un reforma. Prome cu tuma 
un decision regulador, lo hasi un estudio di viabilidad pa 
evalua e situacion. 


Presidente Petro ta plania pa reintroduci e reforma di salud 
ora cu Congreso reuni atrobe na juli. Bou di e reforma 
presenta, EPS Sura por pasa di administrador di cuido 
medico na proveedor directo di cuido medico. 


Ademas di e reforma di e sistema di salud, e administra- 
cion di Petro ta boga tambe pa reforma di pensioen, laboral 
y educacional pa trata problemanan sistemico mas amplio 
den e pais. 


Filial di Grupo SURA ta desmantela empresa 
di salud debi na problema financiero 

UN accidente devastador na Aeropuerto Schiphol na 
Amsterdam a laga e comunidad aeronautico den shock. Un 
trahado di riba pista a ser trágicamente absorbí door di e 
motor di un avion KLM Cityhopper ora e tabata preparando 
pa sali. E incidente a sosode den bista di hopi pasahero, cu 
a suma na e angustia cu a rondona e evento. 


Detaye y Investigacion 
E incidente a tuma luga durante operacionnan di rutina riba 
pista, un momento cu e protocolnan di siguridad ta hopi 
estricto. Apesar di e medidanan aki, e trahado a keda herida 
mortalmente, loke a conduci na suspension inmediato di e 
operacionnan den e area. 
E servicionan di emergencia a reacciona lihe, pero e heri- 
danan di e trahado tabata demasiado serio pa por a sobre- 
vivi. 


Autoridadnan, incluyendo e funcionarionan di aeropuerto y 
e organismonan di siguridad aereo, a inicia un investigacion 
exhaustivo pa determina e causanan exacto di e incidente. 
Schiphol Airport y KLM a expresa nan condolencia profundo 
y ta cooperando plenamente cu e investigacion pa garantisa 
cu un tragedia asina no ta ripiti. 


Speculacionnan y relato di testigonan 
Medionan di noticia Hulandes a informa riba e specula- 
cion cu e incidente por tabata un suicidio. E speculacion 


ta wordo alimenta p'e detayenan cu ta sugeri accion inten- 
cional, maske e afirmacionnan aki ta bou investigacion ainda. 
Testigonan presente, incluyendo hopi pasahero, a describi e 
escena horibel, cu a provoca angustia emocional significa- 
tivo entre esunnan presente. 


Comparacion cu incidentenan anterior 
E evento tragico na Schiphol ta recorda un incidente similar 
na Aeropuerto Internacional di San Antonio na 2023, unda 
e morto di un trahador a wordo declara oficialmente suicidio 
pa e medico forense local. Den e caso ey, e determinacion 
tabata basa riba resultadonan cu tabata indica daño inten- 
cional na e persona mes, un conclusion cu awo tambe ta ser 
considera den e caso cu a tuma luga na Schiphol. 


Respuesta di Aeropuerto y Aerolinea 
Tanto Aeropuerto di Schiphol como KLM a emiti declara- 
cionnan expresando nan pesar y compromiso pa apoya e 
investigacion. Tambe nan a enfatisa e importancia di revisa 
y mehora medidanan di siguridad pa preveni futuro tragedia. 
E incidente a provoca debate riba salud mental y bienestar 
di trahadonan di aviacion, destacando e necesidad di siste- 
manan di apoyo solido den ambiente di hopi stress. 


Mientras e investigacion ta sigui, e enfoke ta keda pa descubri 
e hecho rond di e incidente y duna apoyo na e famia di e 
trahador morto y na tur e partidonan afecta. 


Incidente tragico na aeropuerto di Schiphol 


Trahado a resulta den motor di avion y a fayece 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


WAGENINGEN University and Research a entrega un keho 
formal contra un slogan usa durante un protesta pro-Pales- 
tino cu a tuma luga na nan campus. Administracion di e 
Universidad a considera inaceptabel e slogan "Zionists are 
all the same, Nazis by a different name," (Sionistanan ta tur 
mescos, nazi cu un nomber diferente). E comparacion di 
e Estado di Israel cu e Nazinan a ser considera un insulto 
grupal grave pa e universidad. 


Den un comunicado riba nan website, e hunta universitaria 
a enfatisa cu e expresionnan aki no tin luga den nan comun- 
idad y no ta contribui na un debate significativo. "Tin espacio 
pa cada opinion den nos universidad", e declaracion a bisa, 
"pero esaki nunca mester conduci na un ambiente insigur 
pa ningun hende den nos comunidad." 


E protesta, cu a cuminsa dia 15 di mei, ta envolvi un campa- 
mento di tent instala riba e tereno di e universidad pa mani- 
festantenan pro-palestino. E manifestantenan ta exigi cu 
e universidad ta kibra su relacionnan cu universidadnan y 
institucionnan Israeli. 


Wageningen University a enfatisa e importancia di mantene 
un ambiente sigur y respetuoso pa tur miembro di su comu- 
nidad. E decision di e administracion pa presenta un keho ta 
enfatisa su compromiso pa defende e balornan aki mientras 
ta apoya libertad di expresion y dialogo habri. 


E incidente ta pone den evidencia e tensionnan y retonan 
mas amplio cu e institucionnan academico ta enfrenta pa 
administra activismo político y garantisa un discurso respet- 


uoso. E accion di e universidad a refleha un balans entre 
proteha libertad di exprecion y mantene un ambiente sigur 
y inclusivo pa tur studiante y personal. 


Mientras e situacion ta desaroya, e universidad ta sigui 
monitor e protesta y su impacto riba bida di e campus, reaf- 
irmando su posicion contra cualkier forma di discurso di 
odio of discriminacion. 
Administracion ta mantene su compromiso pa fomenta un 
atmosfera den cual por expresa diferente punto di bista den 
un forma constructivo y respetuoso. 


Wageningen University ta entrega keho contra 
slogan uza den protesta Pro-Palestino 

D E P O R T E 


deporte@awemainta.com 


TYRON Perret Gentile ta un di e hobennan cu ta haciendo 
su debut den e seleccion Nacional. E tin 20 aña di wdad y ta 
jungando pa e Club Hulandes Vitesse Onder 21. 


Prome cu esey el a hunga den e categoria hubenil pa F.C. 
Amsterdam di 2014 pa 2017, despues el a bay Vitesse di 
2017 pa 2019, despues el a bay PSV di 2019 pa 2022 y aña 
pasa el a bolbe bek Vitesse. E ta midi 1.79M di haltura y ta 
pia links. 


Su posishon ta atacante na liña y por hunga tanto na banda 
robes comoo na banda drechi. E tin bon dribbling, hopi 
speed, bon tecnica y e por pone bon centro den e area. Y e 
semper ta busca espacio pa ricibi e bala. E ta mas efectivo 
ora e ta hunga riba su banda robes. Si bo ta hunga Football 
Manager online bo por cumpra Tyron pa e hunga pa bo team. 


Su valor riba mercado ta di $608,440.00 pero segun nos por 
a compronde cu lo bo mester saca cerca di $3,000,000.00 
pa bo por hay'e den bo team di Futbol Manager. Tyron Perret 
Gentil ta un di e hobennan talento cu lo representa Aruba 
den e compromiso importante aki. 


Futbol clasificacion mundial 2026 


Tyron Perret Gentil: rapido y versatil 

Now Playing 


For Showtimes and online ticketing: www.caribbeancinemas.com 


Snatched from the Green Place of Many Mothers, young Furiosa falls 
into the hands of a great biker horde led by the warlord Dementus. 
Sweeping through the Wasteland, they come across the Citadel, 
presided over by the Immortan Joe. As the two tyrants fight for 
dominance, Furiosa soon finds herself in a nonstop battle to make 
her way home. 


Garfield has an unexpected reunion with his long-lost father, a 
scruffy street cat who draws him into a high-stakes heist. 


furiosa 
a mad max saga 


the garfield movie 


if 


After discovering she can see everyone’s imaginary friends, a girl 
embarks on a magical adventure to reconnect forgotten IFs with 
their kids. 


Many years after the reign of Caesar, a young ape goes on a journey 
that will lead him to question everything he’s been taught about 
the past and make choices that will define a future for apes and 
humans alike. 


Kingdom of the 
Planet of the aPes 

ARUBA Volleyball Association a wordo invita pa “Trinidad 
and Tobago Olympic Committee” pa participa na e “U-19 
Beach Volleyball Camp & Tournament” cu a tuma lugar na 
Tobago for di dia 23 te cu 26 di mei 2024. 


Meta di e “Beach Volleyball Camp & Tournament” ta cu e 
hobennan bao 19 aña y nan coachnan ta haya e oportun- 
idad unico pa ta parti di Clinica di Volleyball na unda nan por 
a desaroya nan habilidadnan y amplia nan conocemento den 
e deporte di Beach Volleyball duna door di e entrenadornan 
experencia di e Fédération Internationale de Volleyball 
(FIVB). Ta entrenadornan di Brazil, Merca y Trinidad. 


E oportunidad grandi aki a wordo crea pa Panam Sports a 
traves di Comite Olimpico Arubano cu a apoya y cubri gran 
parti di e gastonan. E proyecto aki di Panam Sports ta den 
cuadro di e Programma “Youth Athlete Preparation 2024”. 


Aruba a wordo representa den e competencia Under-19 
door di e atletanan talentoso Nayah Whitfield y Davy-Ann 
Eduards. Den e competencia aki cu ta e Beach Volleyball 
Tour di CAZOVA Aruba a wordo representa door di Joshua 
Hoepelman y Isram Phelipa. Den e weganan aki e atletanan 


Hoepelman y Phelipa a demostra caracter y persistencia y a 
duna bon bataya. Nan a sali venci pero nan habilidadnan a 
wordo reconoci pa e entrenadornan. 


Atletanan Davy-Ann Eduards y Joshua Hoepelman a wordo 
reconoci di ta e dos (2) atletanan mas hoben (14 aña ) na e 
Development Camp y e Tournament. Nan a ricibi un reconoci- 
mento y elogio di e Presidente di Caribbean Zonal Volleyball 
Association (CAZOVA). 


E hobennan a participa na e Volleyball Camp y e Tournament 
cu hopi entusiasmo y determinacion. E team di damas Nayah 
Whitfield y Davy-Ann Eduards a sobresali y a logra e medaya 
di Brons (3o lugar). Un logro grandi y bunita pa e atletanan 
di 14 y 16 aña den nan prome encuentro Internacional. Na 
e Volleyball Camp & Tournament aki a participa 10 Pais 
di Caribe: Cayman Islands, Trinidad & Tobago, Barbados, 
St, Lucia, St, Kitts & Nevis, Bahamas, Antigua & Barbuda, 
Grenada, British Virgin Islands y Aruba. 


Un pabien grandi di Aruba Volleyball Association y danki 
na dirigente/ chaperonne cu a compaña e atletanan na e 
bunita evento aki. 


Aruba Volleyball Association ta gradici CAZOVA, Comite 
Olimpico Arubano y muy especial sra. Nicole Hoevertsz y 
Stichting Sportsubsidie Aruba pa nan apoyo y sosten finan- 
ciero. 


Atletanan hoben di Aruba presente na under 19 (youth) 
Development Beach Volleyball Camp & Tournament na Tobago 

ÁNGEL Hernández, arbitro di Grandes Ligas conoci pa su 
mandato controversial, ta retira e siman aki despues di un 
carera di mas cu tres decada. Hernández, kende a cuminsa 
oficia den MLB na 1991, a confirma su retiro despues di 
negociacion cu MLB durante e ultimo dos siman. 


"Cuminsando cu mi prome wega di Grandes Ligas na 1991, 
mi tabatin hopi bon experiencia di biba mi soño di mucha di 
pa para refree den grandes ligas", Hernández a bisa den un 
comunicado via Jeff Passan di ESPN. "No tin nada miho cu 
traha den un profesion cu bo ta disfruta. 


Mi a tene cuenta cu e compañerismo di mi coleganan y e 
amistadnan cu mi a haci na caminda." 


Hernández, di 62 aña, tabata un di e figuranan mas contro- 
versial den MLB, hopi biaha critica pa fanaticonan y hunga- 
donan pa percepcion diferente riba e yamadanan. El a oficia 
su ultimo wega riba 9 di mei, durante e victoria di Chicago 


White Sox 3-2 contra Cleveland Guardians. For di e momento 
ey, e arbitro Jacob Metz a reemplas’e. 


Hernández su carera a incluí un importante bataya legal cu 
MLB. Na 2017, el a presenta un demanda pa discriminacion 
racial, alegando cu ela wordo ignora pa promocion y asig- 
nacion di e Serie Mundial pa motibo di su herencia Cubano. 


Apesar di a traha pa ultimo biaha riba un Wega di World 
Series na 2005 y un Serie di Campeonato di Liga na 2016, 
Hernández a perde su caso na 2021 y un apelacion aña 
pasa. MLB a menciona hopi caso di eror riba veld pa sostene 
su decisionnan contra dje. 


Hernández a enfatisa su deseo di pasa mas tempo cu su 
famia como un motibo clave pa su retiro, expresando orguyo 
pa contribui na diversidad den MLB. Su salida ta marca e fin 
di un carera notablemente polemico como arbitro di beisbol 
profesional. 


Arbitro controversial di MLB, Angel Hernandez, 
lo retira despues di un carera largo 

RIBA diamars a tuma luga un enfrentamento entre Marc 
Brys, e entrenado nobo di Cameroon, y Samuel Eto'o, presi- 
dente di e Federacion Camerones di Futbol. Eto'o a duna di 
conoce na Brys cu e no tin autoridad den e desicionnan di e 
team. 


Brys, di 62 aña, a wordo nombra pa e Ministerio di Deporte 
di Cameroon luna pasa, evitando e federacion di futbol dirigi 
pa Eto'o. 
Normalmente e federacion ta financia y dicidí e nombra- 
mento di un entrenado nacional, pero den algun pais 
Africano, e ministerionan ta intervení pa motibo di limita- 
cionnan financiero. 


Eto'o, ex hungado strea di FC Barcelona y Inter Milan, a 
opone e nombramento di Brys. Ora a keda revela cu Brys lo a 
trece e miembronan nobo di personal, Eto'o a suspende nan 
y a prohibi nan drenta e cede di e federacion na Yaoundé. 


E prome reunion entre Brys y Eto'o riba diamars a bira 
amargo. Eto'o inicialmente a reprende un asesor di Ministerio 
di Deporte, loke a causa cu henter e delegacion a bandona 
e sitio. 


E imagennan di e encuentro ta mustra Eto'o cada bes mas 
agresivo cu Brys. "Ami ta presidente, señor. Bo kier traha cu 
nos? Bo ta nos entrenador pasobra mi a nombra bo, no un 
otro persona. Bo tin hopi deficiencia, pero por fabor keda 
aki", Eto'o a bisa. 


Brys a contesta trankil, expresando respet pa Eto'o pero 
insistíendo cu e lo tuma e desicionnan final. E comen- 
tario aki a fada Eto'o ainda mas. "No, bo no ta dicidí! Mi ta 
responsabel pa bo desicionnan. No papia cu mi asina! Sinta 
y cuminsa traha. E idiotes aki mester stop!" 


Eto'o despues a enfrenta Brys directamente. "Na ki pais bo 
ta kere cu bo ta? Bo ta kere cu mi por comporta mi mes 
asina na Belgica? Mi tambe tabata entrenado!" 


Brys a recorda Eto'o friamente su periodo corto como 
entrenador na Turkia. Eto'o a contestá: "Mi tabata un gran 
hungado. Si bo sali pa e porta ey, lo bo no bolbe nunca mas!" 


Brys a bai despues, creando duda riba su futuro cu Cameroon. 
E seleccion nacional lo hunga e eliminacionnan mundial 
contra Cabo Verde riba 8 di juni y Angola riba 11 di juni. 


‘Ami Ta Dicidí, No Abo’ 


Eto’O ta pega publicamente cu entrenado nobo di Cameroon 

UFC 302 ta priminti un anochi di e peleanan convincente, 
lidera pa e pelea pa e titulo di peso lihe entre campeon Islam 
Makhachev y e ‘underdog’ Dustin Poirier. A pesar di a habri 
como perdedo cu +350, e chensnan di Poirier a keda alarga 
na casi 5-1 contra Makhachev, awor faborito di -650. Conoci 
pa su victoria sorpresa riba Benoit Saint-Denis, Poirier ta 
spera di shock mundo un biaha mas y reclama e titulo den 
loke por ta su delaster chens di oro den UFC. 


E cartelera principal tambe ta presenta varios lucha intrig- 
ante: 


Randy Brown contra Elizeu Zaleski dos Santos: Brown, un 
prospecto descubri ocho aña pasa, ta enfrenta Zaleski, un 
veterano cu victoria notabel riba Sean Strickland y Benoit 
Saint-Denis. E pelea aki por determina cua bringado tin mas 
den e tanki, ya cu ambos ta busca pa laga un marca den e 
division di peso welter. 


Jailton Almeida vs Alexander Romanov: Almeida, un peso 
pisa Brasilero cu un tremendo wega terestre, ta busca pa 
recupera despues di un perdida pa knockout contra Curtis 
Blaydes. Romanov, un peso pisa di Europa Oriental, ta 
busca pa kibra su racha di dos perdida consecutivo. Ambos 
bringado tin potencial, loke ta haci esaki un pelea crucial 
den e division habri di peso halto. 


Kevin Holland contra Michal Oleksiejczuk: Holland, conoci 
pa su estilo di entretenimento, ta pega na e ranking di peso 
mediano despues di dos perdida. Oleksiejczuk, un ex-peso 
semi-pisa cu poder di knockout, ta buska consistencia den 
su carera den UFC. E pelea aki por ta fundamental pa futuro 
di ambos bringado den e division di peso medio. 


Sean Strickland contra Pablo Costa: Strickland, un ex 
campeon di peso mediano, mester di un victoria pa keda den 
e lucha pa e titulo. Costa, impredicibel pero poderoso, por 
desbarata Strickland su plannan cu su habilidad di knockout. 
E pelea aki tin implicacion di titulo pa ambos contendiente. 


Islam Makhachev contra Islam Makhachev Dustin Poirier: 
Makhachev ta defende su titulo di peso lihe contra Poirier, e 
faborito di e fanaticonan. Pa Poirier, na su 35 aña, esaki por ta 
su ultimo chens pa bira e campeon indiscutibel. Makhachev, 
cu ta busca pa solidifica su reinado, ta enfrentando un 
oponente di alto perfil den Poirier, loke ta hasi e lucha pa e 


titulo un show obligatorio. 


UFC 302 ta priminti hopi den peleanan y narativanan 
dramatico, particularmente den Poirier su buskeda pa 
desafia e probabilidadnan contra Makhachev. 


UFC 302 


Dicon cada pelea ta importa, incluyendo e storia di e 
‘underdog’ Dustin Poirier, contra Islam Makhachev 

SALUD, BEYESA 
+ Y Bienestar Personal + 
+ Y Bienestar Personal + 


HAYA e base perfecto ta e clave pa logra un make-up impe- 
cabel. Un bon base ta enfatisa bo bunitesa natural door di 
iguala bo cuero, sconde e imperfeccionnan y crea un tela liso 
pa e resto di bo make-up. Pa haya bo tono ideal, ta impor- 
tante pa compronde bo tipo di cuero y scohe un base cu ta 
complement'é. AWEMainta ta presenta un guia pa evalua e 
opcionnan y haya e miho base pa e necesidadnan unico di 
cada cuero. 


Determina bo tipo di cuero 
Prome cu bo por scohe e base adecua, bo mester conoce bo 
tipo di cuero. E tipo di cuero generalmente ta wordo dividi 
den cinco categoria: normal, vet, seco, mixto y sensitivo. 
Cuero normal: Balansa, no mucho vet ni seco. 
Cuero vet: Briyante cu porionan mas pronuncia. 
Cuero seco: E cuero ta sinti cu e ta rek, hopi biaha cu scama 
of sinti grof. 
Cuero mixto: Vet na zona T (frenta, nanishi, cachete) y seco 
na cara. 
Cuero sensitivo: Ta reacciona facilmente cu cuero cora of 
irrita. 
Pa determina bo tipo di cuero, laba bo cara cu un prod- 
cuto di limpiesa suave y lag’e sin producto pa algun ora. 
Despues, evalua con e ta sinti: briyante (oleoso), e ta rek 
(seco), briyante y seco (combinacion), cora (sensibel) of 
comodo (normal). 


Base pa bo tipo di cuero 
Cuero vet: Busca un base ‘matte’ y ‘oil free’ cu ta ofrece 
un cabada duradero y sin briyo. Scohe productonan cu ta 
wordo etiketa como "non-comedogenic" pa evita obstrui 
e poronan. Basenan di polvo of formulanan ‘liquid-to- 
powder’ ta funciona bon pa absorbe e exceso di vet. Cuero 
seco: Opta pa basenan humectante cu ta hidrata y duna un 
cabada suave. Busca etiketnan cu ta bisa "hidratante", "rico 
den humedad" of "luminoso". E basenan likido y di bara cu 
un consistencia cremoso ta ofrece e humedad y cobertura 
necesario. Cuero mixto: Usa un base balansa cu no ta seca 
ni ta hopi vet. Considera un base matisante den areanan vet 
y un formula hidratante riba e partinan seco. Algun marca ta 
ofrece base specificamente pa cuero mixto. 
Cuero sensitivo: Scohe un base hipoalergenico y sin aroma 


pa minimalisa e riesgo di irritacion. E basenan mineral ta un 
bon opcion, ya cu nan ta contene menos irritante y ta duna 
un cobertura natural. 
Cuero normal: Bo por experimenta cu diferente tipo di base. 
Scohe un cu ta enfatisa bo compleho natural y ta ofrece e 
nivel di cobertura desea. 


Necesidad di cobertura 
E cobertura di e base ta varia pa adapta na diferente pref- 
erencia: 
Transparente / lihe: ta duna un aspecto natural, igualando e 
tono di e cuero sin tap’e. Ideal pa esnan cu tin menos imper- 
feccion. 
Cobertura medio: ta cubri imperfeccion y decoloracion 
mientras ta permiti pa mira algun caracteristica natural di e 
cuero. Cobertura total: ta ofrece e pigmentacion mas grandi, 
cu ta sconde mayoria di e imperfeccionnan, hiperpigmenta- 
cionnan y cicatriznan pa un aparencia suave y uniforme. 
E escohencia corecto ta depende di e cabada cu bo ta desea 
y e cantidad di correccion of mehoracion cu bo ta busca. 


Haya bo miho tono 
Determina bo ‘undertone’: Wak e adernan na bo pols. E 
adernan berde ta indica un undertone caluroso (warm), 
mientras cu adernan blou of biña ta indica un ‘undertone’ 
friu. Si ta difícil pa determina, ta posibel cu bo tin un ‘under- 
tone’ neutral. Alternativamente, wak con cierto colornan ta 
hasi bo cuero mustra: tononan friu ta ilustra e ‘undertone’ 
friu, tononan caluroso ta fabora e ‘undertonne’ caluroso y e 
‘undertone’ neutro ta adapta na tur dos. Coincidi cu e tono: 
usa un poco (sample) di un tono potencial den e liña di bo 
cachete (jawline), caminda bo cara ta topa cu bo nek. E tono 
perfecto mester mescla perfecto cu bo cuero sin liñanan ni 
contraste. Purba esaki den lus di dia pa haya e represen- 
tacion mas exacto. Selecciona e base ideal ta un proceso 
personalisa cu ta varia segun e tipo di cuero y preferenci- 
anan di cada individuo. Comprondiendo bo cuero y su nece- 
sidadnan, bo por scohe un base cu no solamente ta parce 
impresionante, pero tambe ta sinti comfortabel y ta dura 
henter dia. Inverti tempo den explora y experimenta pa 
descubri e base cu ta yudabo logra un cabado mas bunita y 
cu ta ponebo sinti sigur. 


E guia completo pa scohe e base (foundation) 
adecua pa bo tipo di cuero 

JUNI ta luna di concientisacion pa Alzheimer y Cerebro. 
AWEMainta ta stimula lectornan pa uni na e lucha pa conci- 
entisacion door di bisti color biña pa lanta conciencia. 


Malesa di Alzheimer ta un desorden neurologico progresivo 
cu ta afecta miyones di hende rond mundo y ta causa un 
disminucion di memoria, cognicion y comportacion. Segun 
cu e malesa ta progresa, e por tin un impacto profundo riba 
e capacidad di un persona pa funciona di forma indepen- 
diente y comunica di un manera efectivo. Den nos seccion 
di Salud, beyesa y bienestar general di awe, AWEMainta 
ta presenta un relato completo di tur loke nos mester sa 
tocante e malesa di Alzheimer, incluyendo su señalnan y 
sintomanan, causanan, metodonan di diagnostico, trata- 
mentonan disponibel y strategianan pa prevencion y cuido. 


Introduccion na Malesa di Alzheimer 
Alzheimer ta e causa mas comun di demencia, representando 
aproximadamente 60-80% di e casonan di demencia. E 
ta afecta principalmente hende grandi, pero tambe por 
sosode den hende mas hoben. Alzheimer ta caracterisa pa e 
acumulacion abnormal di dos tipo di proteina den e cerebro: 
‘amyloid plaques’ y ‘tau tangles’. E proteinanan aki ta inter- 
feri cu e comunicacion entre e celnan nervioso, cu ta conduci 
na nan degeneracion gradual y deterioro di e funcion cogni- 
tivo. 


Señal y Sintomanan 
E malesa di Alzheimer ta progresa den diferente etapa, cada 
un cu su propio sintomanan: 


Etapa Leve: 
Perdida di memoria: Lubida eventonan, nombernan of 
luganan recien. 
Dificultad di idioma: Dificultad pa haya palabra of expresa 
pensamento. 
Perde obhetonan: Perde obhetonan frecuentemente. 
Problema cu planificacion: Lucha cu organisacion di tarea of 
elaboracion di plannan. 
Finalisacion mas lento di tareanan: Ta tuma mas tempo pa 
realisa actividadnan rutinario. 
Etapa Modera: 
Aumento di perdida di memoria: Lubida detaye importante 
di bida mes. 
Confusion: Perde e nocion di tempo, localidad of temporada. 
Dificultad pa reconoce cara familiar: Dificultad pa identifica 
amigonan y famia. 


Ripiticion: Ripiticion di storianan of preguntanan. 
Necesidad di asistencia: Ta rekeri ayudo cu actividadnan di 
autocuido. 
Cambio di personalidad: Aumento di agitacion, ansiedad of 
depresion. 
Desaroyo di delirio: Mantene sospecho sin base riba otronan. 


E Fase Severo: 
Perdida total di memoria: Incapacidad total pa recorda even- 
tonan pasa of reconoce sernan keri. 
Desorientacion: Desconocimento di e ambiente. 
Dependencia pa actividadnan basico: Ta rekeri asistencia pa 
come, sinta y cana. 
Perdida di habilidadnan di comunicacion: Habilidadnan 
limita di papia of comunica. 
Vulnerabilidad na infeccion: riesgo mas halto di pneumonia 
y otro infeccion. 


Causa di Malesa di Alzheimer 
E causa exacto di Malesa di Alzheimer no ta completamente 
comprondi, pero ta kere cu e ta debi na un combinacion di 
factornan genetico, ambiental y estilo di bida. Mutacionnan 
genetico, particularmente den e gen APOE, ta aumenta e 
riesgo di desaroya Alzheimer. Ademas, factornan manera 
edad, lesion na cabes, malesa cardio-vascular y diabetes por 
contribui na desaroyo di e malesa. E acumulacion abnormal 
di proteina den e cerebro, specificamente ‘amyloid plaques’ 
y ‘tau tangles’, ta un caracteristica distintivo di e patologia 
di Alzheimer. 


Diagnostico 
Diagnostica Malesa di Alzheimer ta encera un evaluacion 
integral di e historia medico, e funcion cognitivo y estado 
neurologico di un persona. E proveedornan di cuido medico 
por usa un combinacion di e siguiente metodonan: 
Evaluacion di historia medico: Investiga sintomanan, ante- 
cedentenan familiar y salud en general. 
Examen fisico: Evaluacion di funcion neurologico y salud 
general. 
Test cognitivo: Evaluacion di memoria, solucion di problema 
y habilidadnan linguistico. 
Imagen cerebral: uso di CT-scan, MRI of PET pa detecta 
cambio structural den e cerebro. 
Test di laboratorio: Analisis di muestra di sanger y urina pa 
descarta otro posibel causa di demencia. 


Diagnostico trempan ta crucial pa cuminsa cu tratamento 


Malesa di Alzheimer: Sintoma, causa, 
diagnostico, tratamento y prevencion 

adecua y servicionan di sosten. 


Opcionnan di tratamento 
Mientras cu no tin cura pa e malesa di Alzheimer, varios medi- 
camento y intervencion por yuda controla e sintomanan y 
retrasa e progreso di e malesa. 


Medicamento: 
Inhibidornan di cholinesterase: Donepezil, rivastigmina y 
galantamina ta yuda mehora e funcion cognitivo door di 
aumenta nivel di acetylcholine, un neurotransmisor envolvi 
den memoria y siñamento. 
Antagonistanan di NMDA: memantina ta regula e actividad 
di glutamat den e cerebro, mehorando e funcion cognitivo y 
reduciendo sintomanan di comportacion. 


Terapia di modificacion di e malesa: 
Aducanumab: e prome terapia di modificacion di e malesa 
aproba pa FDA pa malesa di Alzheimer, ta dirigi riba ‘amyloid 
plaques’ den e cerebro, cu por reduci e progreso di e malesa. 


Maneho di sintomanan di comportacion 
Pashentnan cu Alzheimer hopi biaha ta experencia sinto- 
manan di comportacion y psicologico, cu ta inclui agitacion, 
agresion y depresion. Mientras cu no ta aproba medica- 
mento specifico pa controla e sintomanan aki, e prov- 
eedonan di cuido medico por prescribi antidepresivonan, of 
antipsicoticonan pa un temporada corto. Intervencionnan 
sin medicina, manera terapia di conducta cognitivo, terapia 
cu musica y stimulacion sensorial, tambe por ta beneficioso. 


Biba cu Alzheimer 
Cuida un hende cu Alzheimer por ta un reto, tanto emocional 
como físicamente. Ta esencial pa cuidadonan ta educa riba e 
malesa, busca sosten di profesionalnan di salud y gruponan 
di sosten,y practica autocuido pa preveni agotamento. Crea 
un ambiente sigur y di sosten, mantene un rutina y participa 


den actividadnan significante por mehora e calidad di bida 
di tanto pashent como cuidado. 


Strategianan di prevencion 
Mientras cu algun factor di riesgo pa Malesa di Alzheimer, 
manera edad y genetica, no por cambia, adopta un estilo 
di bida saludabel por yuda reduci e riesgo pa desaroya e 
malesa. 
Keda mentalmente activo: Participa den actividadnan cu ta 
stimula e mente, manera puzzle, lesa of siña un habilidad 
nobo. 
Keda físicamente activo: ehercicio regular ta mehora e fluho 
di sanger pa e cerebro y por reduci e riesgo di deterioro 
cognitivo. 
Keda socialmente activo: Mantene coneccionnan social y 
participa den actividadnan social pa sostene funcion cogni- 
tivo. 
Come un dieta saludabel: Sigui un dieta balansa rico den 
fruta, berdura, grano integral y acido graso omega-3. 
Controla condicionnan di salud cronico: Controla condi- 
cionnan manera presion arterial halto, diabetes y obesidad 
pa reduci e riesgo di deterioro cognitivo. 


Conclusion 
Malesa di Alzheimer ta un malesa compleho cu ta rekeri 
un enfoke multidimensional pa diagnostico, tratamento y 
maneho. Aunke no tin cura na e momentonan aki, deteccion 
tempran y intervencion por yuda mehora calidad di bida y 
retrasa progreso di e malesa. 


Ora ta compronde e señalnan y sintomanan, ta trata e causa 
y implementa strategianan preventivo, tuma medida proac- 
tivo pa reduci nan riesgo di desaroya Malesa di Alzheimer y 
sostene esnan cu ta biba cu e malesa. Investigacion cu ta 
tumando luga y progreso den tratamento ta ofrece speransa 
pa futuro, ya cu científiconan ta sigui explora terapianan y 
intervencionnan nobo pa pashentnan cu Alzheimer. 

ENVIDIA ta un emocion cu a compaña humanidad durante 
historia. Tanto universal como inquietante, envidia tin e poder 
pa influencia comportacion, tensiona relacion y proyecta sombra 
riba bienestar personal. Compronde e emocion complica aki y 
haya formanan pa minimalisa su impacto ta esencial pa fomenta 
coneccionnan mas saludabel y crecemento personal. 


E naturalesa di envidia 
Envidia ta surgi ora den nos percepcion otronan tin algo, sea 
exito, posesion, relacion of talento, cu nos kier pa nos mes. E ta 
alimenta su mes cu e comparacion y e sensacion di falta, cu ta 
manifesta como un mescla di resentimento, frustracion y cudishi. 
Den e era di rednan social, unda tin hopi bista cu ta wordo selecta 
cu hopi atencion di bida di otro, envidia por haya un tereno fertil 
pa florece. 


E spectrum di envidia: competencia saludabel contra resenti- 
mento destructivo 
Envidia ta existi den un spectrum, cu ta bai for di admiracion 
benigno te cu resentimento corosivo. Na su extremo mas leve, 
envidia por sirbi como motivador, inspirando hende pa lucha 
pa crecemento y logronan personal. Sinembargo, ora e no ta 
controla, e por transforma den un forsa destructivo, generando 
sentimentonan di insuficiencia, amargura y hasta saboteando 
relacionnan. 


Maneha envidia por medio di auto-reflexion 
Compronde y maneha envidia ta rekeri di auto-reflexion. En bes 
di suprimi of nenga e sentimentonan aki, ta esencial pa reconoce 
nan y explora nan raiznan. Kiko ta e exito of posesion di un otro 
persona cu ta duna envidia? Tin un nesesidad insatisfactorio of 
un insiguridad mas profundo cu ta alimenta e emocionnan aki? 


Cultiva gratitud como antidoto 
Gratitud ta sirbi como un antídoto poderoso contra envidia. Ora 
nos enfoca riba loke nos tin enbes di loke nos falta, nos ta cambia 
nos perspectiva. Practica gratitud regularmente por reconfigura 
nos patronnan di pensamento, fomentando satisfaccion y reduci- 
endo e atractivo di envidia. 


Hasi envidia un inspiracion 
En bes di laga envidia bira negativismo, usa esaki como fuente 
di inspiracion. Canalisa e energia negativo den esfuersonan pa 
mehora y alcansa bo metanan. Transforma envidia den un forsa 
impulsor pa crecemento personal y exito. 


Cultiva empatia como un brug pa surpasa envidia 
Empatia, e capacidad pa compronde y comparti sentimento di 


un otro persona, ta un herment poderoso pa mitiga envidia. En 
bes di recenti e exito di un hende, trata di compronde su trayec- 
toria, su desafionan y su trabou duro. Reconoce cu tur hende ta 
enfrenta dificultad, y cu exito hopi biaha ta bini cu nan mes set 
di sacrificio. 


Construi un red di sosten 
Un red di sosten por actua como un filter contra envidia. 
Coneccionnan genuino cu amigonan, famia y mentornan cu ta 
celebra exito y ta duna comentario constructivo por crea un 
ambiente positivo cu ta desanima e sentimento di envidia. 


Busca yudansa profesional 
Si envidia bira un emocion persistente y abrumador, busca ayudo 
di un profesional di salud mental por ta beneficioso. Terapia ta 
ofrece un luga sigur pa explora e raiznan di envidia y desaroya 
strategianan di enfrentamento pa maneha e emocion complica 
aki. 
Envidia ta un emocion humano cu, ora comprond’e y maneh’e, 
por ta un catalisador pa crecemento personal. Door di practica 
auto-reflexion, cultiva gratitud, fomenta empatia y construi un 
red di apoyo, hende por surpasa envidia y fomenta relacionnan 
mas saludabel cu nan mes y cu otro. 


Desenmascarando envidia 


E complehidad di un emocion comun 

ALGUN investigado a descubri cu e antiguo Egipcionan a 
purba di trata cancer via operacion mas di cuater mil a)a 
pasa. Den un estudio nobo, e investigadonan a analisa un 
craneo humano di e Coleccion Duckworth di e Universidad 
di Cambridge, cu ta data entre 2686 y 2345 AD. E craneo 
tabata presenta evidencia di un tumor primario grandi, 
como tambe mas di 30 lesion metastasico mas chikito. 
E investigadonan a descubri cu e lesionnan aki tabata 
rondona pa marca di corta, posiblemente haci cu un obheto 
skerpi manera un instrumento di metal. Esaki ta indica cu e 
antiguo Egipcionan a purba di realisa un operacion pa trata 
e pashent, kende posiblemente por ta trata di un homber di 
por lo menos 30 aña di edad, segun e investigadonan. 


Te awo, e descripcion mas antiguo conoci di cancer a bin di 
e Papyrus Edwin Smith di Egipto, cu ta data cerca di 1600 
AD y ta kere cu por ta un copia di un trabao di varios siglo 
anterior. E texto a describi varios tumor di pecho, pero a 
subraya cu no tabatin tratamento pa nan. 


E hallazgonan nobo, publica diaranson 29 di mei den e 
revista Frontiers in Medicine, por cambia nos concepcion di 
ki ora a cuminsa cu medicina moderno, e autornan a bisa. 


"Loke nos a haya t'e prome evidencia di un interven- 
cion kirurgico directamente relaciona cu cancer," Edgard 
Camaros Perez, co-autor di e estudio y paleopatologo di e 
Universidad di Santiago de Compostela na Spaña, a bisa Live 
Science. "Aki ta caminda cu medicina moderno a cuminsa." 


E ekipo tambe a analisa un craneo di un muhe cu tabatin 
50 aña tempo cu el a muri y a biba entre 664 y 343 AD, 
cu e craneo tambe tabata den e Coleccion Duckworth di e 
Universidad di Cambridge. 


Mescos cu e homber, e tabatin un gran lesion na su craneo cu 
ta indica cancer. Sinembargo, e tabatin dos lesion adicional 
na su craneo causa p'e lesionnan traumatico, manera un 
atake cu un arma skerpi, e investigadonan a haya. 


Ambos lesion traumatico a cura, loke ta sugeri cu e medicina 
na antiguo Egipto tabata lo suficientemente avansa pa trata 
su trauma, pero no su cancer. E hallasgonan nobo ta indica 
cu e cancer tabata un "frontera" den e conocemento medico 
di e antiguo Egipcionan, algo cu kisas nan a purba pero no 
a logra trata cu exito, Camaros Perez a bisa. Sinembargo, el 
a reconoce cu sin e historia clinico di e pashentnan, e cien- 
tificonan no por tin un imagen completo di e cancer cu nan 
a expedrimenta. 


Den futuro, e ekipo ta desea di investiga ainda mas den 
tempo pa siña mas riba con e humanonan a enfrenta cancer 
a lo largo di e milenionan. 


"Si nos sa cu mas di 4 mil aña pasa, e antiguo Egipcionan 
tabata purba di compronde cancer na nivel kirurgico, nos ta 
absolutamente convenci cu esaki ta solamente e comienso 
di algo cu a cuminsa miles, pero miles di aña pasa," Camaro 
Perez a bisa. 


Craneo cu marca di corta ta indica 


Antiguo Egipcionan a purba trata 
cancer mas di cuater mil aña pasa 

MIEMBRO di fraccion di MAS den Parlamento, sra. 
Aquannette A. Gunn, a dirigi un serie di pregunta n'e Minister 
di Asunto General, Innovacion, Organisacion Gubernamental, 
Infrastructura y Planificacion Teritorial, Evelyn C. Wever- 
Croes, pidiendo claridad riba e suspension di un funcionario 
di e Departamento di Obra Publico (DOW). A continuacion ta 
detaya e inkietudnan treci dilanti p'e Parlamentario. 


Na september 2023, a suspende e hefe di e division di Beheer 
Waterschappen, sr. Frank Benita, pa un periodo di seis siman 
pa permiti un investigacion riguroso riba un posibel mal uzo 
di fondo dentro di e departamento. Aunke normalmente e 
tempo maximo stipula pa investiga un funcionario publico, 
ta di 12 siman, a pasa ya dies luna sin cu tin claridad riba e 
estado di e funcionario. N'e situacion aki, sra. Gunn a trece 
dilanti e siguiente preguntanan: 


1. Minister President por confirma of refuta na Parlamento 
e hecho cu no ta prome biaha cu ta suspende funcionario 
publico Benita? 
2. Si e contesta ta afirmativo, Minister por informa Parlamento 
cuanto biaha e funcionario aki a ser suspendi? 
3. Minister President por elabora den extenso kico tabata e 
motibo(nan) pa cu cada suspension? 
4. Cua minister tabata encarga cu Infrastructura na e 
momento cu e funcionario a wordo suspendi? 
5. Minister President por informa Parlamento cua 
departamento(nan) specifico a efectua e investigacion rigu- 
roso pa loke ta trata e suspension cu a drenta na vigor na 
september 2023? 
6. Minister President por informa Parlamento si e resultado 
di e dicho departamento(nan) a keda finalisa y entrega na 
su persona? 
7. Si e contesta di preguntata afirmativo, Minister President 
por informa Parlamento kico e rapport di dicho investiga- 
cion efectua a duna como resultado? 
8. Minister President por informa Parlamento si e funcio- 
nario aki lo ocupa un otro funcion den DOW? Considerando 
cu e departamento cu e ta na cabes, esta BWS no lo cay mas 
bou DOW y cu esaki lo forma parti proximamente di e Aruba 
Wastewater Sustainable Solutions NV? 
9. Si e contesta ta negativo, Minister President por indica na 
Parlamento den ki fase e investigacion aki ta? 
10. Minister President por tin un calculo pa ki tempo e ta 
premira cu e departamento(nan) lo keda cla cu e investiga- 
cion? 


E preguntanan aki ta refleha e preocupacion p'e transpar- 
encia y e eficiencia den e maneho di e casonan di posibel 


mal uzo di fondo publico y e responsabilidad di e funcio- 
narionan envolvi. Miembro di Parlamento, sra. Aquannette 
A. Gunn, ta spera cu e contestanan trece un claridad riba 
e estado y e resultadonan di e investigacion y riba e medi- 
danan tuma relaciona cu e funcionario suspendi. 


Parlamentario Aquannette Gunn (MAS) ta cuestiona 


Ainda no tin claridad riba suspension di funcionario di DOW 

“ESUN cu ta pensa cu mester ta orguyoso of cu mester 
considera e acuerdo cu Hulanda uno bon pa Aruba, sea no 
conoce nos historia y e lucha hiba of kier ta un ignorante di 
e falta di curashi cu tabatin durante e ultimo casi 40 añanan 
desde nos Status Aparte”, asina ex Minister Otmar Oduber a 
duna di conoce den un declaracion na prensa ayera. 


“Falta di cohon, falta di toma di decicion y incapacidad a laga 
e Hulandes na Den Haag pone Aruba lomba contra muraya 
y abusa di nos. Mi a bisa esaki na 2016 ora a bandona AVP 
pa motibo cu no a cumpli cu e programa di gobernacion pa 
introduci algo similar na un BTW y MEP tampoco tabatin e 
curashi pa introduci esaki y a opta pa sigui cu un BBO cu no 
a sirbi e meta pa sanea e situacion financiero, sabiendo cu 
un BTW tabata e caminda pa cana”, Oduber a declara cu un 
tono fuerte. 


Segun e ex Minister ambos partido grandi y gremionan tabata 
sa cu algo parecido na BTW tabata e caminda pa cana, pero 
niun di tres kier a tuma e pasonan necesario pa introduci 
esaki. “Banda di e hecho cu no a tuma e pasonan adecua 
pa loke ta nos sistema fiscal, di otro banda no a atende cu 
e gastonan exorbitante di e aparato di gobierno. Es mas te 
dia di awe niun partido ni den oposicion of cualicion kier 
hiba e e discucion aki riba gastonan di gobierno, paso no ta 
cumbini nan”, dus Oduber. 


E ex mandatario ta enfatiza e hecho cu bahamento di 


gastonan di gobierno ta un must y cu lamentablemente niun 
politico tin e curashi pa cuestiona esaki. Pa añas a papia 
riba e hecho cu mester independisa departamentonan di 
gobierno, elimina esnan cu ta di mas of innecesario. Mester 
atende cu e mas di 32 edificionanan bandona cu tin un balor 
di riba 300 miyon. Tin cu reduci e cantidad di ministernan, 
pero tambe parlamentarionan, como tambe responsabil- 
isafion di directornan y hefenen di departamentonan, como 
tambe reduccion den gastonan di operacion di gobierno. 


“Ainda nos ta na tempo, independiente di loke Hulanda a 
changa nos aden aki, pa atende cu e dos puntonan aki, osea 
introduccion di un banda di un reforma fiscal berdadero, 
efectivo y productivo, anto di otro banda baha drastica- 
mente gastonan di gobierno. 
Esaki mester tin como meta pa inverti mas den nos ense- 
ñanza, nos infrastructura y nos grandinan y nan salud”. E 
ora ta awo segun señor Oduber pa haci lo corecto pa nos 
futuro generacion y pa demostra Hulanda cu si nos por tin 
e capacidad pa atende cu nos asuntonan na Oranjestad y 
no na Den Haag, pero pa esaki nos mester ta diciplina y 
consistente den nos accionan y no manera durante e ultimo 
decadanan cu a pasa. “Nos Plataforma PAIS ta boga pa un 
reforma fiscal real estilo BTW y un acuerdo y compromiso 
awe, prome cu proximo eleccion, pa reduccion substan- 
cial di e gastonan di gobierno mediante un dialogo nacional 
cu tur partidonan y gremionan den nos comunidad”, asina 
Otmar Oduber a enfatisa. 


Otmar Oduber (Plataforma Nos Pais) 


Nos tin net nada di ta orguyoso di 
dje pa loke ta acuerdo di Rijkswet 

TRAS e anuncio di Gabinete Wever-Croes II cu a yega na 
palabracion pa firma un acuerdo cu Hulanda pa sigui negocia 
pa un rijkswet y cu den relacion cu esaki, Aruba lo spaar 16 
miyon florin na interes, inmediatamente Parlamentario inde- 
pendiente mr. Gerlien Croes a cuestiona unda e 16 miyon 
florin ey lo bay. Si e ta bay na inversion of na un alivio pa e 
pueblo; pa pueblo por wak of sinti esaki den su bida. 


Ta necesario pa, como representante di pueblo, haci e 
preguntanan aki pasobra mientras cu gobierno ta gaba cu 
cos ta bayendo asina bon, cu Aruba a “bounce” bek, desde 
aña 2021, e ciudadano ta paga mas na belasting, no ta mira 
ningun inversion publico importante y tur cos a bira mas 
caro. 
“Turismo a crece, pero unda tur e miyonnan ey ta bay? Por 
ehempel, e 25 miyon florin cu a resta di aña pasa, pero cu 
e ciudaano no ta wak, ni sinti den su cartera,” asina parla- 
mentario Croes a puntra. E contesta cu el a haya for di 
prome minister ta cu awo conseho di minister lo sinta pa 
bay palabra, pa negocia y pa bin cu un plan di inversion cu 
lo presenta na parlamento. 


Ki inversion ta haciendo den e capital humano? Ki cambio 
a wak den enseñansa of suministro di vivienda. Kico ta bay 
haci cu tur e hotel cu ta den construccion y kico ta bay 
ta e maneho di admision? Tur ta pregunta valido cu hopi 
ciudadano ta haciendo nan mes y cu gobierno no tin un 
contesta ainda. 


Croes ta contento cu empleadonan publico a haya index- 
ering, pero e pueblo, tambe ta pagando BBO extra y tambe 
mester haya algo bek. Gobierno ta papia solamente di 
reforma y no ta solamente e BBO na frontera, pero tambe a 
kita for di ATA pa hinca den caha di gobierno, a hisa belas- 
ting pa hotel y kier bin cu ley pa obliga turista paga ainda 
mas pa bin Aruba y coy e placa ey pa cubri gasto di un RWZI 
nobo. 


E parlamentario ta puntra su mes ta na nomber y beneficio 
di ken gobierno ta trahando? Pasobra e realidad ta cu pa 7 
aña largo no a inspira pueblo pa nada mas. Awendia comu- 
nidad ta den un estado di desesperansa total; algo cu hopi 
generacion nunca a conoce na Aruba. 


Por ehempel, ta imposibel cu den 7 aña no a inverti den 
grid di coriente. Gabinete Wever-Croes a ignora indica- 


dornan existente di su necesidad. A perde tempo si ta kita y 
pone director, placa ta paga golden handshakes y pone cu e 
bufete di abogado di bo famia ta esun cu ta representa tur 
companianan estatal. 


Gobierno ta gaba cu Aruba ta desaroyando y creciendo, cu 
Aruba ta bayendo bon, sinembargo no tin un stabilidad den e 
suministro di coriente. Ningun hende sa kico ta e acuerdo cu 
a cera cu tur e hotelnan nobo pa por compensa e aumento 
den demanda di servicio cu nan ta bin cu ne. 
Otro factor preocupante ta e adulto mayor cu no solamente 
mester di un aumento di su pension, pero tambe tin nece- 
sidad di un miho acceso na vivienda, transporte, remedi, 
etc. Ki dia nos ta bay papia riba flexibilisacion di orario di 
trahado cu tin un mayor di edad avansa? Kico esaki ta costa 
nos economia, ki consecuencia tin? Tur ta pregunta cu e 
parlamentario ta haci indicando cu no ta solamente e cant- 
idad di turista cu ta yega ta importante, pero tambe e real- 
idad social di Aruba. 


E pregunta ta keda di kico ta bay haci cu e 16 miyon ey cu 
ta bay haya a cambio di e rijkswet. Gobierno ta bay hinc’e 
den su saco of ta bay duna e comunidad bek? Ta momento 
pa Aruba yega bek na e punto cu e rikesa di e pais ta refleha 
den e rikesa di su hendenan. 


Parlamentario independiente, mr. Gerlien Croes 


Pa haya 16 miyon florin Minister President 
a bai di acuerdo y cumpra mas tempo 


Diahuebs, 30 Mei 2024 
POLITICA 
32 
AWEMainta 


DIAHUEBS 30 di mei lo tin e reunion publico cu lo trata 
e ley pa pasa tres plantanan di RWZI, e sistema di riool di 
Aruba, e incinerator y tur lo demas pa e entidad nobo di 
AWSS. AWSS (Aruba Wastewater Sustainable Solutions N.V.) 
lo bira cay directamente bao di Utilities mescos Elmar y WEB 
Aruba N.V. Esaki ta un paso historico, mirando cu nos pais 
apenas a sali dos aña for di pandemia di Covid, y awo a traha 
un plan pa asina porfin Aruba por conoce un planta nobo di 
RWZI na Bubali cu lo ta basta mas grandi cu esun actual. E 
planta actual tin hopi ekipo cu a daña y e ta asina bieu cu 
ni e piesanan ta wordo traha mas. Esaki ta haci’e un planta 
obsoleto, cu tur consecuencia pa pais Aruba y su turismo. 


Un poco di e historia di RWZI 
Bubali: construi na 1972, cu un capacidad di procesa 
4500m3/dia. 
Parkietenbos: construi na 2007, cu un capacidad di 1500m3/ 
dia 
Zeewijk: construi na 2008, cu un capacidad di 500m3/dia. 


Timeline / Historia 
Na 1995 a haci e prome renobacion: primary, secondary y 
advanced upgrade na RWZI Bubali. 
Na 2007 a haci e di dos renobacion: Primary and advanced 
treatment upgrade. 
Na 2007 tambe a pone den funcion RWZI Parkietenbos. 
Na 2008 a pone den funcion RWZI Zeewijk. Na 2009 
Witteveen+Bos a recomenda pa cuminsa procesa e sludge 
na Parkietenbos. 
Na 2014 Witteveen+Bos a recomenda un aeration tank nobo 
cu mester a costa Afl. 12.5 miyon, cual no a wordo inverti e 
tempo ey, y asina pone mas presion riba e planta di Bubali. 
Na 2015 mester a haci un mantenimento urgente na e planta 
pa Afl. 1 miyon. 
Na 2017 TNO Caribbean a bolbe recomenda pa cumpra un 
aeration tank nobo pa Afl. 13 miyon. 
Na 2018 a recomenda pa cumpra ekipo y parts. 
Na 2019 a recomenda pa haci un mantenimento critico di 
ful e planta. 
Na 2020 a inverti Afl. 3.6 miyon pa algun parts esencial pa e 
planta. Adicionalmente, entre 2021-2022 a haci inversion di 
Afl. 3.6 miyon y Afl. 830 mil den e planta di Bubali. 


Un planta nobo cu un capacidad mas grandi. 
Aunke cu pais Aruba ta den un periodo di recuperacion, 
gobierno a pone prioridad y maximo urgencia pa bini cu un 
plan pa cuminsa solucion tur loke tin di haci cu e awa sushi, 
nos sistema di riool cu ta masha anticua y den mal estado, y 
e kimamento di cierto tipo di sushi cu e incinerator. E capac- 


idad di a planta nobo na Bubali lo ta 16.000 m3. Actualmente 
na Bubali Plas ta drentando mas o menos 9.000m3 di 
awa sushi. Gobierno a subi e capacidad di e planta nobo 
mirando ainda tin hotel pa habri y pe tin capacidad sufici- 
ente pa procesa e awa sushi segun e standardnan interna- 
cional. Si tur cos bay bon, e construccion di e planta lo por 
wordo concretisa den 2-3 aña. E lo ta un planta moderno cu 
e ultimo tecnologia. 


Den conclusion, mi ta contento cu finalmente e ley a yega 
Parlamento y cu Aruba lo bay conoce pronto un planta nobo 
di RWZI y un entidad cu lo cuminsa modernisa e otro plan- 
tanan, upgrade nos sistema di riool y soluciona e kimamento 
di cierto tipo di sushi cu e incinerator. E debatenan den e 
reunion publico lo ta interesante y pueblo lo por wak tambe 
kende ta sostene e solucion importante aki pa pais Aruba. 


Si pueblo desea mas informacion di e articulo aki, contact 
mi na tel: 528-4639 of email mi na: marco.berlis@parla- 
mento.aw / Bo parlamentario y sirbidor di pueblo na bo 
ordo semper! 


Parlamentario Marco Berlis (MEP) 


Reunion publico pa bin cu un RWZI nobo den Parlamento 

MIEMBRO di Fraccion di MAS, sra. Aquannette A. Gunn, a 
dirigi un serie di pregunta n'e Minister di Asuntonan General, 
Innovacion, Organisacion Gubernamental, Infrastructura y plani- 
ficacion teritorial, Evelyn C. Wever-Croes. E preguntanan ta atende 
e temanan critico relaciona cu e Departamento di Infrastructura y 
Planificacion (DIP), cual director, Haime Croes, ta suspendi desde 
mei di 2023 debi na un investigacion disciplinario. 


Na mei di 2023, Director di DIP, sr. Haime Croes, a wordo suspendi 
mientras cu e Departamento di Recurso Humano (DRH) a cuminsa 
cu un investigacion disciplinario. Na e momento di su suspen- 
sion disciplinario sra. Marilynn Dirksen a wordo nombra como 
director interino di DIP. Despues di un aña, ainda no a presenta 
un informe final riba e investigacion, ni a tuma un decision riba e 
permanencia di e director. 


E preguntanan presenta pa sra. Gunn ta como lo siguiente: 


1.Minister President por informa Parlamento si e resultado di e 
investigacion disciplinario di DRH a keda finalisa y entrega na su 
persona? 


2. Si e contesta di pregunta 1 ta afirmativo, Minister President por 
informa Parlamento kico e rapport di dicho investigacion efectua 
a duna como resultado? 


Prome MInister a duna un declaracion unda cu el a duna di 
conoce cu tin un caso den corte relaciona cu director di DIP, sr. 
Haime Croes. 


3. Minister President por informa Parlamento si ta Pais Aruba a 
entama un caso contra e director di DIP of vice versa? 


4. Minister President por informa Parlamento si ya tin un fecha 
stipula pa tratamento di e caso den corte? 


5. Minister President por informa Parlamento si e intencion di su 
persona ta pa un otro persona ocupa e funcion di director di DIP? 
Es decir cu un vacatura (DRH) lo sali pa tur e personanan cu ta 
desea di solicita pa e funcion? 


6. Minister por comparti cu Parlamento kico lo ta e 'functiever- 
eisten en 
competenties' cu e solicitante mester tin pa asina ocupa e funcion 
di director di dicho departamento? 


Desde februari 2021. Sra. Dirksen ta trahando na DIIP y despues 


di e suspension di e director, e tabata encarga temporalmente cu 
e maneho di e departamento. Te awo, e Comision di Infrastructura 
a ricibi solamente un presentacion di e Management Team di DIP 
na augustus 2023. 


A base di esaki sra. Gunn a haci e siguiente preguntanan: 


7. Minister President por comparti cu Parlamento e constelacion 
(nomber, fam y funcion) di e management team di DIP? 
8. Minister por informa Parlamento si e funcionario cu ta na 
cabes di e management team di DIP a haci e 'veiligheidsonder- 
zoek' (screening)? 9. Si e contesta di pregunta 8 ta afirmativo, 
Minister President por comparti e resultado di e VDA screening di 
sra. Dirksen cu Parlamento? 
9. Si e contesta di pregunta 8 ta negativo, Minister President por 
informa Parlamento dicon e proceso aki no a tuma luga ainda 
considerando cu sra. Dirksen ta ocupando e funcion pa un aña 
caba? 
10. Minister President por informa Parlamento pa ki tempo esaki 
lo ser efectua considerando cu e funcion ta uno di confiansa 
(vertrouwensfunctie) y unda e integridad mester ta intachable? 


Prome Minister a indica na varios ocasion cu el a autorisa e 
director di DIP p'e mes tuma decision riba tereno y otro asunto 
crucial na DIP. 


11. Minister President por indica na Parlamento si e Management 
team di DIP tin e apoderacion pa tuma decisionnan riba tereno y 
tur otro asuntonan crucial den DIP? 
12. Minister President por informa Parlamento si solamente un 
persona di e management team tin e poder pa firma na nomber 
di e Minister President of e apoderacion ta den man di mas cu un 
persona di e management team? 


13. Si e apoderacion ta den man di mas cu un persona di e 
management team, Minister President por informa Parlamento 
kennan ta esnan encarga pa firma na nomber di su persona? 


14. Minister President por comparti cu Parlamento ki tipo y 
cuanto ‘akte' di tereno residencial y comercial a keda pasa den 
aña 2021 te cu prome kwartaal di 2024? Preferibel pa haya e 
tabel anual clasifica pa luna, es decir cuanto 'akte' a ser pasa 
cada luna di e aña? 


Sra. Gunn a finalisa bisando cu e ta spera di haya e contestanan 
por escrito for di e Prome Minister, conforme loke ta stipula den e 
Reglamento di Ordo, es decir den termino di tres siman. 


Parlamentario Aquannette Gunn (MAS) cu pregunta 
urgente riba suspension di director di DIP 

“OTRO show politico”. Di e manera ey parlamentario inde- 
pendiente mr. Gerlien Croes a califica e conferencia di prensa 
y reunion publico den Parlamento cu Prome Minister Evelyn 
Wever-Croes tabatin diabierna ultimo. 


E mandatario a papia di logro, sinembargo, e unico logro ta 
cu atrobe a cumpra tempo mientras cu tin tres aña y mey ta 
bende pueblo un rijkswet cu for di 13 di november 2020 a 
firma y entrega autonomia di Aruba caba. 


Croes a haci e declaracionnan aki, entre otro argumento di 


peso, durante un entrevista en bibo na Bo Guia FM cu Mimi 
Rosel momentonan despues di atende un reunion publico 
caminda Premier Wever-Croes hunto cu colega di Finanzas 
Maduro y partners den coalicion Minister Arends y Wever 
a bin presenta e concepto mas reciente cu a palabra cu 
Hulanda. 


E ora ey si rapidamente Presidente di Parlamento a yama un 
reunion publico pa 11’or di mainta pa asina e lider di gobi- 
erno por a yega 20 minuut laat pasobra a duna un confer- 
encia di prensa prome cu duna cuenta na Parlamento di 
Aruba. 
“Hybride of ki nomber cu kier dun’e; rijkswet ta rijkswet,” 
e parlamentario a splica, “awo kier bende nos cu interes a 
baha, pero ta e mesun interes cu Hulanda a ofrece for di 
principio. Anto ta awo ta bay negocia e condicionnan.” 


Debidamente mr. Gerlien Croes a lesa e contenido di e 
conceptovereenkomst y a tuma nota cu den dje ta para cu, 
despues di a firma, tin te cu 1 di mei 2025 pa yega na un 
acuerdo riba e condicionnan of pa hiba nan parlamento. E 
fecha ey ta tres luna prome cu eleccion, kier men rijkswet 
por pasa numa como trabou di e proximo gobernacion. 


Y mientras ta gaba cu a spaar 16 miyon florin, gobierno no 
ta papia di miyones di florin cu a paga caba na interes y cu 
por a spaar si a firma 1 di september 2023 manera Hulanda 
tabata pidi. Pa tur hende ta obvio cu Den Haag ta den un 
posicion cu no ta bay hala atras di dje y ta pidiendo Cocolishi 
pa cumpli awo. 


Segun Parlamentario Croes, Premier Wever-Croes tampoco 
por keha cu Hulanda no a cumpli di su banda, pasobra nan 
a cumpli di fia Aruba e placa. Ta Land Aruba no a cumpli di 
su banda door di ta un gobierno cu no ta presenta cuenta 
anual, no ta somete su mes na control, ni ta sigui conseho 
oficial. 


Croes: “Bo tin cuater aña ta negocia un Rijkswet cu bo sa bo 
no por saca bo curpa fo’i dje mas. Dicon no por a yega na 
e concepto aki prome, manera aña pasa? A pasa cinco luna 
caminda Pais Aruba ta pagando miyones di Florin na interes. 
Esaki ta placa di pueblo cu Gabinete Wever-Croes II a benta 
afo pa capricho di no a firma prome cu 1 di September 2023.” 


Pa e parlamentario independiente, e meta tras di tur e 
cumpramento di tempo aki tabata pa Gabinete Wever-Croes 
II por a goberna na su antoho cu 16 miyon extra y cu e 
minimo di transparencia y control; 


Parlamentario independiente mr. Gerlien Croes 


Gabinete Wever Croes ta sigui cu show pa cumpra tempo 

CORPUS Christi ta e fiesta di e Curpa y Sanger di Cristo, 
di e presencia real di Cristo den Eucarestia. E ta un fiesta 
cu ta wordo celebra desde siglo XIII. Cu e fiesta aki nos 
ta conmemora e institucion di e Santa Eucarestia ariba 
diahuebs Santo y nos ta duna tributo publico y solem di 
adoracion, amor y gratitud. 


E ta un fiesta hopi importante ya cu Eucarestia ta e regalo 
di mas grandi cu Dios a duna nos pasobra E tabata desea di 
keda cu nos, tambe despues di Su Ascencion na Shelo. 


Manera semper nos parokia lo celebra Corpus Christi na un 
manera special. Reverendo Pastoor Jozef Pelc y Reverendo 


Diacono Michael Nicolaas ta invita tur parokiano, gruponan 
di oracion y pueblo di Aruba en general pa asisti na e cere- 
monia y celebracion solem aki diadumingo awor, 2 di juni 
2024, na Misa Birgen di Fatima Dakota. 


Tene cuenta cu e Santo Sacrificio di Misa ta cuminsa pa 5’or 
di atardi sigui pa un proseshon den cayanan di Dakota y 
terminando bek na misa. 


Lo reza e Santo Rosario pa 4’or y 15 di atardi. Cu un fe firme 
den Señor nos Dios, e Celebracion lo tin un influencia posi- 
tivo riba nos bida spiritual, social, cultural y politico. Bin pa 
nos manifesta nos fe den Señor Hesus den Santisimo. 


Celebracion fiesta di Corpus Christi 
na parokia Birgen di Fatima Dakota 

DIABIERNA awor, esta 31 di Mei 2024, durante e activi- 
dadnan semanal cu ta tuma lugar anochi dilanti Djiespie’s 
Place na final di Caya Grandi, lo tin un ceremonia special 
ora cu ta bay ofrece un reconocemento postumo na un gran 
persona. 


Echo ta cu Djiespie’s Place a bira ya e lugar caminda perso- 
nanan di tur edad, por acudi pa asina disfruta di un anochi 
di gozo cu musica y tur cos riba e lugar cu tabata conoci 
antes como ‘Plaza Comercio’, y cu despues a bira ‘Plaza 
Nikki Habibe’. 


E reconocemento postumo ta bay na e gran Etty Toppenberg 
(d.f.m.), como cu e tabata e persona primordial cu a bin cu 
e idea pa tene dilanti Djiespie’s Place un encuentro musical 
tur Diabierna anochi, cu ta converti su mes den un ambiente 
bailabel. Como cu a caba di remodela Caya Principal y cu 
eynan te piso ta tur di klinker, el a pronostica cu e lo bira e 
lugar ideal pa usa como pista di baile, specialmente pa nos 
grandinan. 


E reconocemento aki tambe lo wordo expresa na gerencia di 


Djiespie’s Place, cu a aporta cu e empresa pa haci e ambi- 
ente di diabierna anochi bira un realidad, y cu ainda aworaki 
na 2024 ta sigui cu yen ambiente. 


Ademas di esaki, varios persona ta expresando nan deseo 
pa e Plaza aki dilanti Djiespie’s Place cambia di nomber, y 
bira Plaza Etty Toppenberg. 


Igor Hasham di e grupo musical ‘Nos Cu Nos’ ta toca regu- 
larmente na Djiespie’s Place riba Diabierna anochi. E ta mira 
con en general, nos hendenan di edad grandi no tin real- 
mente otro lugar pa bay. Porfin riba Diabierna anochi nan 
a haya un lugar pa sea sinta, goza, y hasta rek pia un poco 
bao di e tononan musical. 


Diabierna awor, grupo Nos Cu Nos lo bay ta animando dilanti 
Djiespie’s Place. Segun Hasham, nan agrupacion pesey ta 
bin cu un repertorio cu ta cay na agrado di nos ciudada- 
nonan aki. Buscando informacion ta con e ambientenan aki 
a start na Djiespie’s Place, el a bin haya sa cu ta e conocido 
Etty Toppenberg a yega di yega eynan, y a pidi permiso pa 
e sinta dilanti e negoshi y cuminsa toca cu su guitara pa 
deleite di cliente y esnan canando den Caya Grandi. 


Asina e ambiente a start, cu djis un amplifier chikito. Despues 
di dos siman, ya nan a haya nan ta saca stul pafo pa acomoda 
publico cu a cuminsa aglomera pa scucha Etty y su guitara. 
E tabata algo chikito cu a bira grandi, y a pone Djiespie’s 
Place bira e lugar di ambiente dushi cu musica Arubiano y 
Antiyano, y logico e musicanan cu ta trend tambe. 


HOMENAHE 
Pa Diabierna awor, e grupo Nos Cu Nos ta planea di presenta 
algun cancion cu Etty Toppenberg a haci famoso, incluyendo 
esun cu el a participa hunto cu Trio Huasteca den e famoso 
evento internacional di Festival OTI. 


A prepara dos plaquette special pa haci entrega e anochi 
aki. Uno ta na casa di Etty Toppenberg pa su gran inicia- 
tiva. Despues señora Toppenberg lo entrega e plaquette aki 
na viuda di Djiespie’s pa asina colge paden di e lugar. E otro 
plaquette ta na famia di Djiespie Franken, kende ta esun cu 
a sostene e actividad aki di comienso. E plaquette aki tambe 
lo wordo colga na lugar special den Djiespie’s Place. 


Publico ta invita pa acudi na e anochi special aki cu lo bay 
bira uno caminda ta honra tanto Etty Toppenberg, y tambe 
Djiespie Franken kendenan a uni forza pa asina a crea e ambi- 
ente cu ainda t'ey tur Diabierna anochi den Caya Grandi. 


Na Djiespie’s Place diabierna awo 


Lo duna reconocemento posthumo na Etty Toppenberg 

DEN cuadro di e trabounan di Landspakket, Minister 
Maduro di Finansa recientemente a reuni cu representan- 
tenan di KPMG Advisory di Hulanda y e compania local PKF 
cu tin na nan encargo pa traha riba e maneho di participa- 
cion y dividendo cu Gobierno lo mester hiba na e compa- 
nianan estatal. Esaki ta bira necesario despues cu na aña 
2022 a haci e investigacion 'Doorlichting overheidsbedri- 
jven Aruba,' den cual a recomenda pa Gobierno stipula y 
hiba un maneho mas activo como accionista unico den e 
companianan estatal. 


E maneho di participacion y dividendo lo conta pa e compa- 
nianan estatal Setar, Freezone, Post Aruba, AAA, Elmar, WEB, 
RDA, APA, ANSA, Arubus y Utilities. Pa Gobierno, Minister di 


Finansa lo ta encarga pa hiba acabo e maneho di participa- 
cion y dividendo na e companianan estatal. 


Tur e companianan a wordo acerca pa Minister di Finansa 
pa brinda e informacion necesario pa asina KPMG y PKF por 
haci e trabou necesario pa asina na september proximo por 
presenta Gobierno un concepto. 


Cu un maneho di participacion y dividendo, Minister di 
Finansa lo por tin un miho bista di e rendimento di e partici- 
pacion di Gobierno den e companianan estatal, y esaki ta di 
importancia tambe pa e proceso pa yega na presupuestonan 
multianual pa Pais Aruba. 


Minister Maduro a reuni cu ehecutivonan di KPMG y PKF 

CAMARA di Comercio y Industria Aruba (KvK) a ricibi riba 
diahuebs 16 di mei ultimo un delegacion di 18 compani- 
anan di Trinidad & Tobago conhuntamente cu e Trinidad & 
Tobago Chamber of Industry and Commerce y e Trinidad and 
Tobago Manufacturers’ Asociation pa explora e mercado y 
oportunidadnan di negoshi, y alabes fortalece relacionnan 
di comercio entre e Aruba y Trinidad & Tobago. 


E delegacion a representa e siguiente sectornan: construc- 
cion, cuminda y bebida, logistica, imprenta y embalaje, 
quimico pa limpieza di cas y muebles di cas. E companianan 
originalmente a participa na un mision comercial na Corsou 
for di 15 te cu 17 di mei, pero nan a tuma e oportunidad pa 
bishita Aruba tambe riba 16 di mei. 


E evento aki a tuma luga na Hyatt Place pa un dia completo. 
E reunionnan entre e companianan di Trinidad & Tobago y 
comerciantenan local a cuminsa for di 9'or di mainta te 4'or 
di atardi. Durante e reunionnan di matchmaking, comercian- 
tenan di ambos pais a conoce otro di cerca y explora posibi- 
lidadnan di colaboracion. 


E mision comercial a wordo organisa riba iniciativa di 
ExporTT, un agencia di implementacion di maneho cu ta 
resorta bou di Ministerio di Comercio y Industria na Trinidad 


& Tobago, den colaboracion cu KvK cu e fin pa crea mas laso 
comercial entre Aruba y Trinidad & Tobago. KvK a asisti cu e 
reunionnan di matchmaking y e contacto cu e companianan 
local y alabes a coordina e citanan ariba e dia di e mision 
comercial aki. 


KvK ta hopi satisfecho cu e evento aki y por mira bek na un 
evento exitoso, y alabes kier gradici tur e participantenan pa 
nan interes y participacion na e mision comercial aki. 


Mision comercial entrante di Trinidad 
& Tobago tabata un exito 

E curso Finansa Den Mi Hogar a continua na Jaburibari. 
"Meta di e curso Finansa Den Mi Hogar ta pa nos hendenan 
ricibi guia y conocemento cu por yuda nan tuma decisionan 
financiero cu ta beneficia su propio desaroyo personal y 
familiar", segun minister Geoffrey Wever. 


Finansa Den Mi Hogar ta un programa di educacion financiero 
desaroya pa Fundacion Plan di Bida. Fundacion Plan di Bida 
cu su presidente sra. Paloma Tromp tin como mision trece 
conscientisacion financiero den nos comunidad, ofreciendo 
guia con pa maneha nos finansa mas efectivo. Despues di 
e prome edicion exitoso, a dicidi pa brinda e curso Finansa 
Den Mi Hogar dentro di e districtonan mes e biaha aki - mas 
cerca y accesibel pa e ciudadonan - y un bes mas comple- 
tamente gratis. 


Finansa Den Mi Hogar ta wordo ofreci den diferente bari- 
onan dentro tur e districtonan di Paradera, Oranjestad, San 
Nicolas, Savaneta, Noord y Santa Cruz. Despues di a inicia 
den Village, sigui pa e bario di Madiki, awor Jaburibari tabata 
e siguiente bario pa ricibi e curso. 


Na Aruba 3 di 10 hogar ta gasta mas di nan entrada tur luna 
segun sondeo di Banco Central di Aruba. E desaroyo aki ta 
preocupante pasobra e ta indica cu cada luna ta un reto 
pa hogarnan cumpli cu tur necesidad y responsabilidadnan. 


Como consumidor ta importante pa sa ki impacto cada deci- 
sion financiero tin riba nos cartera y nos hogar. 


Durante e dos dianan, participantenan a ricibi informacion 
riba siguiente topiconan: 
Dia 1: Mi ta efectivo den mi cas - Con mi por spaar y con pa 
cumpra sin emocion. Mi ta paga mi debe - Kico lo pasa ora 
mi no por paga mi debe mas? 
Dia 2: Mi ta inverti den mi futuro. Futuro di nos y nos yuinan 
ta importante y con nos por logra nos metanan. Mi presu- 


puesto - Kico ta luho y prioridad y con segun bo entrada bo 
por presupuesta y asina logra nos metanan? 
"Ta nos compromiso pa sigui ofrece e curso gratis y haci 
posibel cu tur ciudadano por yega facilmente y participa acti- 
vamente na curso Finansa Den Mi Hogar", segun e manda- 
tario. "P'esei e segundo edicion di Finansa den Mi Hogar ta 
wordo ofreci den bario, mas cerca di cas unda hunto cu bisi- 
ñanan personanan por participa", segun minister Geoffrey 
Wever. Pa mas informacion y registracion pa e segundo 
edicion di Finansa den Mi Hogar por tuma contacto cu 
Fundacion Plan di Bida via telefon (297) 568-8848 of email 
finansasdenmihogar@gmail.com 


Minister Geoffrey Wever 


Curso di Finansa Den Mi Hogar a sigui na Jaburibari 

DIARANSON 28 di mei tawata e ultimo dia di reunionnan 
di Prome Minister Evelyn Wever-Croes na e di 4 Conferencia 
di SIDS na Antigua & Barbuda. E conferencia di SIDS a conta 
cu 3500 participante e aña aki, y ta wordo organisa pa 
Nacionnan Uni cada 10 aña specialmente pa paisnan chikito 
manera Aruba. 


Na e conferencia di Small Island Development States, 
paisnan chikito ta haya oportunidad pa trece nan puntonan 
dilanti y durante e reunionnan cada pais ta scucha di otro 
pero principalmente nan ta comparti solucionnan y opor- 
tunidadnan. 


Prome Minister di Aruba a atende 20 reunion den 2 dia 
y a encabesa e delegacion di Reino, y a wordo acom- 
paña pa Prome Minister di Corsou, señor Pisas, Minister 
Plenipotenciario di Sint Maarten, señor Gumbs y despues 
tambe pa Minister di Economia di Corsou, señor Cijntje. 
Durante e reunionnan a duna hopi importancia na e retonan 
cu paisnan SIDS ta confronta. E enfoke tawata e cambio 
climatico y con paisnan SIDS manera Aruba por prepara 
y principalmente unda mester ayudo pa esaki. Aparte di e 
tema ey tambe a enfoca riba otro temanan hopi importante 
manera pobresa y recuperacion despues di e pandemia. 


E mandatario a indica cu awor e echo importante ta pa 
despues di e reunionnan, pa converti tur compromiso y 
promesa realmente den accion pa asina yuda di berdad 
soluciona e retonan cu cada pais ta enfrenta. 


“Mi ta mira atras na dos dia hopi pisa di conferencia pero 
hopi fructifero. Nos a trese dilanti nos preocupacionnan 
como pais chikito y unda nos ta kere cu Nacionan Uni por 
yuda nos. Un biaha mas mi por mira cu Aruba ta hopi adel- 
anta compara cu varios otro isla y nos compromiso ta pa 
sigui progresa”, Prome Minister a expresa. 


Prome Minister encabesando e delegacion di reino a culmina 
e conferencia di SIDS atendiendo 20 reunion den 2 dia 

NA aña 2022 HIAS Aruba y 131 a uni forsa pa reduci e 
riesgo di violencia contra hende muher y hende homber y 
pa promove masculinidad saludabel na scolnan primario na 
Aruba. 


E colaboracion aki ta basa ariba e extenso experiencia cu 
131 tin den implementa proyectonan similar na scolnan 
primario y secundario riba nos isla, tal como e proyecto 
‘Prevencion di Termento na Scol’ y hopi otro charla, proyecto 
y workshop. Danki na fondo propociona door di e ‘Bureau of 
Population, Refugees, and Migration’ (BPRM), e dos organ- 
isacionan aki a desaroya y cuminsa cu implementacion di e 
proyecto I Stopped It (Ami a pare) na aña 2023. 


Despues cu na aña 2022 a desaroya e proyecto I Stopped 
It, na 2023 131 a cuminsa cu implementacion di I Stopped 
It den 8 scol primario na Aruba (un den cada districto). E 
alumnonan di klas 4, 5 y 6 di e 8 scolnan primario a participa 
na I Stopped It den aña 2023. E proyecto aki ta preven- 
tivo di naturaleza, y ta trata di para violencia entre mucha 
homber y mucha muher. E proyecto ta atende cu e problema 
di violencia, e trato entre mucha homber y mucha muher, 
igualdad, y ta promove masculinidad saludabel. Tambe I 


Stopped It ta trata e tema di termento y discriminacion, y ta 
stimula empatia entre persona y grupo di persona. I Stopped 
It ta stimula prevencion di violencia, cu ta un di e puntonan 
importante di e ‘Beleidsvoornemens’ di Minister di Husticia 
y Asuntonan Social. 


Sint Michael School tawata e siguiente scol cu a ricibi I 
Stopped It e aña aki. E alumnonan di klas 4, 5 y 6 di Sint 
Michael School a participa na I Stopped It ariba 9, 11, 24 y 
25 di April. 


Durante 4 sesion nan a haya informacion tocante violencia 
relacional, violencia relaciona cu genero (violencia di hende 
homber na hende muher y/ of violencia di hende muher 
na hende homber) y masculinidad saludabel. Durante e di 
cuater sesion e alumno na Sint Michael School a termina I 
Stopped It cu un certificado como muestra di participacion 
y conocemento di formanan di violencia y su origen. 


Pa mas informacion tocante I Stopped It por tuma contacto 
cu 131 via nos website: 131.aw, facebook: https://www. 
facebook.com/aruba.131/, email: 131aruba@gmail.com of 
telefon 5886138/ 5884011. 


Sint Michael School a ricibi I Stopped It 

GOBIERNO di Aruba y Hulanda a yega na un acuerdo 
cu por wordo considera historia pa Aruba. Un acuerdo cu 


hopi benificio pa nos futuro generacionnan. Prome Minister 
Evelyn Wever-Croes a splica tanto den conferencia di prensa 
como den Parlamento detayadamente tur loke e acuerdo lo 
encera. 


Contestando preguntanan di miembronan di prensa riba e 
tema di PPP (Public-Private Partnership) projecten, Prome 
Minister a remarca cu tin diferente minister cu a indica e 
necesidad pa cierto inversionnan pa proyectonan por 
ehempel un prison nobo cu ta di hopi necesario. Tambe 
Minister Arends a menciona e cuido di nos grandinan y pa 
esey tambe tin algun idea interesante. 


Manera conoci, un di e condicionnan di Hulanda tawata 
pa prohibi e proyectonan PPP mirando cu e discionnan di 
e Gabinete Mike Eman a tuma pa cu e proyectonan PPP, a 
causa Aruba hopi daño financiero. “Te cu un paar di dia 
pasa Gobierno no por a ni pensa riba proyectonan PPP pa 
e motibo cu esakinan te ainda ta prohibi. Gobierno a purba 
caba pa habri e posibilidad pa proyectonan PPP ora cu e Laft 
a wordo cambia fin di 2023, pero no a logra”, Prome Minister 
a remarca. 


Cu e acuerdo aki di e Rijkswet proyectonan PPP por ta posibel 
atrobe pero e condicionnan mester wordo defini ainda. “E lo 
no bira manera antes cu tur proyecto por bira PPP y cu a 
mara nos na dañonan financiero hopi grandi. Mester ta algo 
extraordinario pasobra nos no kier pa nos debe subi atrobe 
ya cu meta di Gabinete Wever-Croes ta pa sigui baha debe 
di pais Aruba. 
Pero si na caminda tin cu haci inversionnan necesario nos lo 
por haci nan”, Prome Minister a expresa. 


Prome Minister Evelyn Wever-Croes 


Rijkswet lo por habri e posibilidad pa PPP Projecten 

ARUBA Convention Bureau (ACB), como parti di Aruba 
Tourism Authority (A.T.A.), a yama bon bini na diesdos 
profesionalnan importante di companianan di ‘Meeting & 
Incentive’ di Merca y Canada, cu ta responsabel pa organisa 
diferente reunionan anual den Caribe, pa asina por asisti 
na e ‘Destination Review’ cu ACB ta organisa dos biaha pa 
aña. Por a conta cu presencia di profesional di e industria 
manera Extu, You’ve Arrived, IME Connect, Wings Unlimited, 
Brightspot Meetings & Incentives, ConferenceDirect, Augeo 
Marketing, SDI Meetings, Wynford Group, y Mainstay 
Marketing. Cu bishita di e grupo aki, Aruba ta posiciona su 
mes como un potencial significante pa gruponan corpora- 
tivo y incentivo, cu ta conta cu un contribucion substancial 
economico. 


E programa excepcional aki tabata e resultado di un esfuerzo 
colaborativo entre diferente hotel y Destination Management 
Company (DMC), cu e meta di comparti e esencia local 
autentico y producto di Aruba den tur aspecto. A duna Bon 
Boni cu un caluroso recepcion na Pepe Margo Distillery, e 
programa a ofrece un bista di e centro di Aruba complimenta 
pa un dushi plato. E itinerario a conta cu un mainta di desa- 
yuno distinto na Hofi Shon Shoco na Parke Nacional Arikok, 
unda participantenan por a absorba y admira e naturalesa 
di Aruba. A continua na explora e isla pa asina revela mas di 
e paisahenan natural, captivante, y bunita cu Aruba tin pa 
ofrece. Un punto culminante di e programa tabata un brunch 
impresionante abordo di Monforte III, unda Papillon Aruba a 
orchestra un sinfonia culinario, transformando e excursion 
riba laman den un experiencia culinario inolvidabel. 


A culmina e bishita na museuo historico Fort Zoutman, cu 
presentacionnan fascinante y vibrante di Popcorn Dancers 
den trahenan tradicional, complimenta pa e energia dinamico 
di Carnival Dancers. 
Cu un seleccion di cuminda a celebra specialidadnan 


regional, caminda cu participantenan a embarca na un biahe 
gastronomico segun herencia culinario y rico di Aruba. Cu 
un obsekio unico traha na man y localmente pa Lava Studio 
Aruba, participantenan por a hiba e esencia di Aruba bek cu 
nan. 


E programa a inclui e aspecto importante di Responsabilidad 
Social Corporativo (CSR) caminda cu a empodera cada 
participante pa contribui cu un regalo como donacion na 
Stichting Sonrisa, y asina aporta na e comunidad local 
durante di nan bishita. Cu esaki, ACB ta promove un cultura 
pa cu inclusion di Responsabilidad Social Corporativo (CSR) 
local den e cliente nan su programa na Aruba. 


ACB ta gradici tur socio local cu a haci e bishita aki posibel. 
Un danki na The Renaissance Wind Creek Aruba Resort, cu 
a sirbi como e lugar di estadia pa e VIP Planners, den colab- 
oracion cu Marriott Aruba Resort & Stellaris Casino, Hilton 
Aruba Caribbean Resort and Casino, Ritz-Carlton Resort 
and Casino, Hyatt Regency Aruba Resort, Spa & Casino, 
Embassy Suites, ECO DMS, De Palm DMC, Red Sail DMC, 
Arawak DMX, EPIC DMC, y Kukoo Kunuko, cu e apoyo vital 
den haci e evento aki un realidad. 


Tocante Aruba Convention Bureau: 
Aruba Convention Bureau (ACB) como parti di A.T.A. ta 
dedica na promove Aruba como un destinacion atractivo pa 
organisa reunion, biahe incentivo, conferencia, y exibicion 
(MICE) na companianan internacional. Pa medio di socionan 
strategico y servicio di calidad mundial, ACB tin como meta 
pa atrae y sostene eventonan cu ta contribui na cresemento 
y desaroyo economico pa Aruba. 


Tocante Aruba Tourism Authority (A.T.A.) 
Desde 1 di januari 2011, Aruba Tourism Authority ta opera 
como un entidad ‘Sui Generis’. Un organizacion independi- 
ente den e esfera publico. Aruba Tourism Authority ta fungi 
como ‘Destination Marketing and Management Organization 
(DMMO)’ y ta responsabel pa uni interes turistico entre 
socionan local e internacional. A.T.A. ta pone hopi enfasis 
riba e modelo di “High Value-Low Impact” cu ta para pa un 
balanse entre aumenta e balor economico di e bishitante, 
posiciona Aruba como un pais desea y sostenibel, y posi- 
ciona Aruba como lider di desaroyo como un destinacion. 
Cu meta pa sigui mantene esfuerzonan den linea segun e 
balanse menciona, y logra aumenta entrada pa medio di 
calidad di turismo en bes di e volumen cu nos destinacion 
ta ricibi. Capacidad di carga ta sigui ricibi atencion di parti 
di A.T.A. 


A.T.A.: Aruba Convention Bureau (ACB) a brinda un experiencia unico na 
diesdos profesional di programa ‘Meeting & Incentive’ di Merca y Canada 

PA e fin di siman aki, te cu dialuna, dia 3 di juni, lo bay 
tin varios actividad religioso den parokia di Dakota, cual ta 
como lo siguiente: 


Diasabra 1 di juni: 
Prome diasabra di luna di juni, Santo Sacrificio di Misa, 8’or 
di mainta na Honor di nos Dushi Mama Maria. Pa 7’or y 15, 
Comunidad 100 Rosa pa Mama Maria ta reza e Santo Rosario 
den 5 idioma. 
Misa di 7’or di anochi ta sigui manera costumber. 


Diadumingo 2 di juni: 
Misa manera costumber 8’or di mainta, 10’or y 30 na spaño. 
celebracion solem Corpus Christi, santo sacrificio di misa 
pa 5’or di atardi, sigui pa proceshon den cayanan di dakota 
terminando na misa. 
**por favor tuma bon nota cu tin cambio di e orario di e 


santo sacrificio di misa di atardi. 


Dialuna, 3 di juni. 
Grupo Caresmatica “Cristo Fuente di Bida Dakota” hunto cu 
Reverendo Pastoor Jozef Pelc y Reverendo Diacono Michael 
Nicolaas, ta invita tur parokiano, tur grupo caresmatica, 
gruponan di oración y pueblo di Aruba en general pa bin 
celebra e 45 aña di existencia di e grupo Caresmatica “Cristo 
Fuente di Bida Dakota” 


Como gradicimento na Señor nos Dios, lo tin un Santo 
Sacrificio di Misa, dialuna 3 juni 2024 pa 7’or di anochi na 
Misa Birgen di Fatima Dakota. 


Esta grandi bo obranan ta Señor. Hubila Dios, abo, tera 
henter, canta gloria di su Nomber Mahestuoso, dun’E Su 


alabansa glorioso! Bisa Dios: Con tremendo ta bo obranan! 
Salmo 66 : 1 – 3. 


Aktividad religioso Birgen di Fatima 
na Dakota pa dia 1 – 3 juni 2024 

Sinceramente, Pastor Marcel Balootje 


Fortaleza pa Famia 


NO tin ningun pica cu lo no sali na cla 


Pica scondi ta un peliger pa nos mes personalmente, pa nos 
cas, pa nos famia, y si bo ta carga ministerio, pa e cong- 
reacion completo, y si bo ta den liderazgo di un compania 
pa e compania,y si bo ta lider di un pais , pa henter e pais. 


Romanos 6:23 ta para scirbi: pasobra pago di pica ta 
morto, ma e don di gracia di Dios, ta bida eterno den Cristo 
Hesus nos Señor. 


Awendia e combersacion di satanas y Eva ta wordo hopi 
usa, den cual satanas ta bisa Eva cu Dios ta robes y cu Eva 
por haci locual cu kier, y cu desobedencia lo haci Eva sabi, 
asina e pica a drenta mundo y ta haciendo daño te awe. 


Pesey Isaias capitulo 5:20 ta bolbe corda nos: Ay di esun 
cu ta yama loke ta malo bon, y loke ta bon malo,loke ta 
scuridad lus,y loke lus scuridad ,, y loke ta marga dushi, y 
loke ta dushi marga. 


*Awendia den hopi caso esun cu ta, of den pica of ta haci 
malo no kier wordo coregi,y e ta rechasa e palabra di Dios. 


*Ta pone nos corda riba un yoke di un persona cu tabata 
bende droga den un area turistico, y polis a yega y corre 
cune for di e lugar. 


*E persona a contesta, na e polis, ata abo ta traha, pasobra 
kico bo ta stroba ami di traha? 


*Den e caso aki nos por mira cu e persona ta considera 
maldad como su trabao. 


Proverbionan 28:13 ta bisa: Esun cu sconde su pica lo no 
prospera, ma esun cu confesa y laga nan, lo haña miseri- 
cordia. 


1Juan 1:9 ta garantisa nos: Si nos confesa nos picanan, E 
ta fiel y husto pa pordona nos , nos picanan y pa limpia nos 
di tur inhusticia. 


Ora ta trata di nos hogar , tur pica cu nos ta comete scondi 
y no ta confesa, ta un peliger pa nos famia, pasobra e 
enemigo ta usa esey pa kibra e famia ora e pica sali na cla, 
hopi biaha un mayor no ta tene cuenta, cu ora su bagamun- 
deria sali na cla cuanto daño mental, spiritual, of tin biaha 
e por traumatisa su famia pa largo tempo. 


Ta un specialidad di e enemigo pa siña con tira piedra 
sconde man, con come limpia boca y bisa mi no a haci 
nada. 


Den Job 24:13-15 ta para scirbi: Tin esnan cu ta rebeldia 
contra e lus, nan no conoce su camindanan, ni ta keda den 
su berehanan. 
E matado ta lanta ora dia ta habri: E ta mata pobernan y 
esnan den necesidad y anochi e ta mescos cu un ladron. 
E wowo di e kibrado di matrimonio, ta warda te ora cuminsa 
bira scur. Y e ta bisa: Ningun wowo lo mirami. Y e ta distrasa 
su cara. 


Esun cu ta tene cuenta cu instruccion ta riba e bereha di 
bida, ma esun cu ta rechasa, reprendemento ta cana dwal. 
( Proverbionan 10:17). 


Boso picanan a causa separacion entre boso y boso Dios,y 
boso picanan a haci cu Su cara keda scondi pa boso,asina 
cu E no ta tende.( Isaias 59:2). 


No tin un engaño diabolico mas grandi cu pone un hende 
kere cu e ta felis, sabiendo bon, cu e ta biba leu for di 
boluntad di Dios, cubri bao di maldad, inmoralidad y abom- 
inacion. 


Mientras cu nos no confesa nos pica, e enemigo ta sigi 
acusa nos dilanti di Dios, y pica sin confesa ta un porta 
habri pa tur cos, pesey nos mester confesa na Dios. 


Sinceramente, Pastor Marcel Balootje. 

“Señor ta mi wardador, mi’n tin falta di nada. 
Den cunucu di yerba berde e ta pone mi 
sosega. 
E ta hiba mi na awa trankil, 
pa mi bolbe haya forsa”. 
Salmo: 23 


Cu dolor na nos curason, nos ta participa 
fayecimento di nos ser stima: 


Hipolito Pereira 
*22-08-1938 - †28-05-2024 


Acto di crematie lo wordo anuncia despues 


“Escucha, oh Jehová, mis palabras; Considera mi gemir. 
Está atento a la voz de mi clamor, 
Rey mio y Dios mío, Porque a ti oraré” 
Salmo 5: 1-2 


Nos ta participa fayecimento di: 


Francisco V. Franken 
Cariñosamente yama “Paco” 
*25-12-1960 - †22-05-2024 
Na nomber di su 
Mayornan: 
†Felipe & †Gacha Franken - Maduro 
Casa: 
Doris Franken Peralta 
Manera Yuinan: 
Andrauly 
Amauris & Maria Gonsales y yuinan 
Leidy & yuinan 
Rumannan: 
Maiky Franken & Flora 
Coby Franken & †Diana 
Dufi Franken & Maria 
†Felipe Franken 
Edwin Franken 
Carlo Franken & Myrtha Franken Vrolijk 
Rosa & Robert Sint Jago- Franken 
†Florencio Franken 
Glenda & Robby Tromp- Franken 


Sobrino(a)nan: 
Jhonny Franken y famia, Judella Franken y famia, Maikito 
Franken y famia, †Gregory Franken y yiunan & Jeanmark 
Franken y famia 
Randy Franken y famia 
Jessica Franken, Emily Franken y famia, Kimberly Franken, 
Jeaniree Franken 
Tania St Jago y famia, Riley St Jago y famia 
Jennifer Franken y famia 
Anuar Tromp y famia, Melissa Tromp y famia 


Tanta & omonan: 
†Cornes & †Marieta Maduro 
†Frans & †Nelly Maduro 
†Ceril & †Sonia Maduro 
†Maria & †Juan Maduro 
†Ursulita Maduro 
†Elisa Maduro 
†Eusebio Maduro & Imelda Maduro 
†Encarnacion & †Tecla Maduro 


Iha: Jeaniree Franken 


Primo y Primanan, Swa y Cuñanan, su ex coleganan di 
W.E.B. N.V. y demas famia y conocirnan. 


Su mihor amigo di cas: Alex Geerman & famia 


Demas famia: Maduro, Franken, Peralta, Rodrigues, Cama- 
cho, Ceballo, Taveras, Gimenez, Pichardo, Santana, Valdez, 
Bencosmes, Jeffrey, Alcantara, Perez, Vrolijk, Sint Jago, 
Tromp, Croes, Da Costa, Boekhoudt, Geerman, Wever, Wer- 
leman, Loepstok, kock, Gomes, Wernet, Gonzales, Krozendi- 
jk, Kwidama y Koolman. 


Ta invita pa asisti na acto di entiero cu lo tuma lugar na 
diabierna 31 mei 2024 for di 9’or pa 11’or di mainta na Royal 
Funeral home, despues lo sali pa Santana Sta. Maria na Sta 
Cruz. 


Adres pa condolencia: Royal Funeral Home na Cumana, 
diahuebs 30 di mei 2024, 7or pa 9or di anochi. 


Nos ta lamenta cu despues di entiero nos no ta ricibi bishita di 
condolencia na cas, nos ta pidi comprenshon pa esey. 


Nos ta pidi nos disculpa si den momento di tristesa nos por a 
lubida algun persona of familiar. 


“Dios ta amor…. y amor ta Dios, 
Maske mi no ta na e mundo aki, tuur dia lo 
mi ta banda 
Di boso Curazon, mi no por stens di loke 
Señor ta hasi.” 
Salmo 33 


Cu inmenso dolor y tristeza nos ta anuncia 
fayecimento di 


Alfonso Mirep 
*13-03-1923 †20-05-2024 


Acto di entiero lo wordo anuncia despues. 


“Señor ta mi wardador, mi’n tin falta di nada. 
Den cunucu di yerba berde e ta pone mi sosega. 
E ta hiba mi na awa trankil, 
pa mi bolbe haya forsa”. 
Salmo: 23 


Cu inmenso dolor na nos curason, nos ta anuncia fayecimento di: 


Severiano Felix Geerman 
Cariñosamente yama “Feli, Felis of Don Pancho” 
* 21 februari 1955 - † 24 mei 2024 


Na nomber di su: 


Esposa: Shirley (Liesje) Geerman-Tromp 


Yiunan: Sidney (Bryan) Geerman, Sidney y Milienne (Milly) Geer- 
man, Sherman y Stephany Geerman-Toro na Alemania, Shirliza 
(Liza) Geerman y Alden Merite Jr. 


Nieto y nietanan: Jeysi-ann, Bryandrah, Bryan Jr., Sidmar, Silainy, 
Sidion, Sidrick, Sidlienne, Saidyienne, Shaylee y Shervani Geerman 


Mayornan: † Fransisco y † Imelda Geerman-Croes 


Rumannan: † Jacento (Lorito) y Albertina (Tina) Geerman-Quandus, 
† Ramona y † Egidio (Didi) Tromp-Geerman, Basilio (Bas) y Car- 
men Geerman-Curiel, †Julian (Jan) y † Susanita (Annie) Geerman- 
Geerman, Maria Luisa (Isha) Geerman, Francisca (Sica) y Oslin 
Croes-Geerman, † Rosimbo (Rochi) Geerman 


Sobrino y sobrinanan: Rebeca (Deta) Tromp y famia, Vivian Tromp 
y famia, Michael (Jack) Tromp y famia na New Jersey, Bryan Geer- 
man y famia, Carlton Geerman y famia, Luci Geerman y famia, 
Susi Geerman y famia na Hulanda, Julie Heward-Geerman y famia, 
Giovanny (Jun Jun) Geerman y famia, Rocky Donato y famia, Os- 
bert Croes y famia, Osmar Croes y famia, Haime Geerman y famia 


Suegro y suegra: 
† Pablo y Estefana (Titi) Tromp-Gil 


Sua y cuñana: Narcisa (Sisi) Arends-Tromp y famia. Fidencio 
(Fichi) y Glenda Tromp-Geerman y famia. Yolanda Tromp y famia. 
Emira (Miertje) y Pastor Rodriguez-Tromp y famia. Roland (Roy) 
y Emerita Tromp-Kelly y famia. Mayens Tromp y Ronald Leito y 
famia. Elvis (Epi) Tromp y famia, Astrid Tromp y famia na Hulanda, 
Glenn Tromp y Glenda de Cuba y yiu, Richard Tromp, Joyce Tromp 
y Rodison Oseana y famia 


Ihanan: Vivian Tromp, † Sulima Croes, Glenn Croes, Osbert Croes, 
Bryan Geerman, Marianela Parada 


Ayudante di cas: Paola y famia 


Bon bisiñanan: Dominico (Donny), Richardina (Din), y Darrick 
Henriquez 


Bon amigo(a)nan di cas: Alex Biesum y famia, Eddy Geerman y 
famia, Frank Mackay y famia, Swinda y Benito y famia 


Primo y primanan, comer y compernan, famia y conocirnan na 
Merca, Alemania, Hulanda, Corsou, Sint Maarten y Venezuela. 


Demas famia: Geerman, Croes, Tromp, Toro, Zambrano, Merite, 
Quandus, Curiel, Heward, Donato, Loefstok, Agunbero, Koolman, 
Mackay, Rasmijn, Ras, Werleman, Erasmus, Leon, Wester, Wernet, 
de Cuba, Semeleer, Parada, Henriquez, Arends, Rodriguez, Figaroa, 
Leito, Perez. 


Ta invita tur amigo y amiganan, bisiñanan, conocirnan di: Bucuti 
Yacht Club, Fast Forward Race Walking Club, Malmok Runners y 
fanaticadanan di su clubnan di futbol Estrella, Sportboys, Arsenal, 
F.C. Sithoc Curacao, Arikok, Atletico Aruba Vets, SCA Paradera, 
su teamnan di softball Blue-Stars, SV W.E.B., Calabas Blue-Jays, y 
Rocketeers, su ex-coleganan di Antilliaans, Aruba Wegenbouw, Web 
Aruba NV, Felipe Construction & Consultancy y su compañeronan 
di Tipico Arubano pa asisti na e acto di entiero y despedida cu ta 
tuma lugar diabierna 31 di mei 2024, for di 1or pa 4or na Royal 
Funeral Home. Acto di cremacion lo tuma lugar den seno familiar. 


Disculpa nos si den nos dolor y tristesa nos por a lubida algun famia, 
amistad of conoci. 


Nos ta lamenta cu despues di despedida nos no ta ricibi bishita di 
condolencia na cas. 


Nos ta aki nan pa busca y haya e Reino di Dios y su Husticia prome 
cu nos TEMPO riba mundo caduca. Tur otro cos incluyendo e cum- 
inda cu nos ta come, e comodidad luhoso cu nos kier biba, e Poder y 
e Atencion cu nos ta anhela, ta Distrai nos di e proposito Principal di 
bida riba e mundo Aki. 
Lucas 10: 20. Ma no regosiha den esaki, cu e spiritonan ta sometí na 
boso, ma regosiha cu boso nombernan ta skirbí den shelo.' 
Cu profundo tristesa nos ta anuncia fayecimento di: 


Jefferson Manuel R. Lopes 
Miho conoci como: “Jeff” 


Na nomber di su: 
Kerida esposa: Briz S. Lopes-Thomas 
Oompi su dushi: Elisha A. Van der biezen 
(Mayornan: Prisca Beatrix Winterdaal, Jeffrey Alexander Lopes) 
Ta invita tur famia, bisiña y conoci pa e acto di entiero cu lo tuma 
luga 
diasabra 1 di juni 2024 di 1pm pa 4pm na Aurora Funeral Home y 
despues lo sali bay pa santana catolico na Paradera. 

Mira con Dios a salba mi, 
Tur mi confiansa ta den djE, 
Mi n’tin miedo: 
Señor Dios ta mi forsa, mi refugio. 
E mes t’Esun cu a salba mi. 
Isaías 12:2 
Cu dolor na nos curason, nos ta participa fayecimento di nos ser 
stima: 


Anna Simeona Lucrecia Dirksen 
Cariñosamente yama “Lucrecia of Tia” 
*18-10-1955 - †24-05-2024 


Na nomber di su yiunan: Leo Kelly y yiu, Angel Kelly y Dilenia y 
yiunan 


Nieto y Nietanan: Devyne Geerman na Hulanda, Leandra y Luis 
Angel Kelly 


Rumannan: Vdo Emiliano (Emi) Dirksen y yiunan, Lucia Dirksen, 
Escolastico (Tico) Dirksen, Sixto Dirksen, Gisela Dirksen y Milo 
Werleman 


Sobrino - Sobrinanan: Rolando Dirksen, Evelina y Egbert Brete 
Dirksen y yiunan, Johnny Dirksen y Carol Dijkhoff y yiunan, Renald 
y Mary Dirksen y yiunan, Raul y Janine Dirksen y yiunan, Raymond 
y Alexandra Dirksen y yiunan, Randy Dirksen y Clarisa, Jane y 
Roberto Geerman Dirksen y yiunan 


Manera Sobrino: Freddy Rina 


Sobre Sobrino (a)nan: Eduard y Wency Brete y yiu, Ederick y Bril- 
litte Brete y yiunan, Egbert y Jetzee y yiu, John y Sharlin Dirksen, 
Jean- Lyne y Jaimy-Lyne Dirksen, Mayron Dirksen na Hulanda, 
Rose-Anne Dirksen y yiu, Jessica Dirksen y yiu, Daniel Geerman, 
Susan Geerman y Norwin y yiunan, Stephany Geerman y Angelo y 
yiunan, Denilson Geerman 


Manera yiu Bernadette Ellis 
Manera nietanan: Arzulaine y Shantal Arzuza Avita 
Ihanan: Lisette Bislip y Famia, Ederick Brete y Famia, Lesly Car- 
ranza 


Personan Stima : Zeraida y Gregory y Maduro - Romero 
Amigo - Amiganan: Lucia Koolman, Lucia Tiel, Lucia Smit, Rendy 
y Jesseliene Ras 


Team Imsam * Dialyse : Olga, Blanca, Jane, Glenda, Inaria, Irene, 
Ricardo, Juraine, Suzy, Tessa, Lee, Deyanirah, Phlima, Cristine 
Haime na Hulanda 
Stichting bejaarde huis Aruba → STA, Dr. Augustin Garcia y Dr. Alli 
Garcia y Lite Life 


Primo y Prima nan Comer y Comper nan y demas famianan 


Ta invita tur bisiñanan,amigo(a)nan y conocir nan pa asisti na e acto 
di entiero cual lo tuma luga diasabra 1 juni 2024 saliendo for di 
papilon 113 despues pa santana Catholico Santa maria na Santa Cruz. 
E Restonan di Tia lo ta Reposa for di 12' or di merdia pa 3:30 pm na 
papilon # 113 


Adres pa Condolencia: Papilon113 


"Dios ta amor y amor ta Dios. 
Maske mi no ta na e mundo aki, tur dia lo mi ta banda di boso Cu- 
rason, mi por stens di loke Senor ta hasi. 
Salmo 33. 


Cu dolor na nos curason, pero conforme cu bolontad di Dios, nos ta 
anuncia cu a bay laga nos den brasa di Señor. 


Steven Ramon Martir 
Carinosamente yama "Bachek" 
*03-10-1965 - †22-05-2024 


Mayornan: 
†Tata Otilio Martir 
†Mama Candita Martir-Schoop 


Yiu: 
Leonard Martir y Laura Sanchez 


Nieto/a nan: 
Jenny-Lee Martir, Ledienne Martir, Z'Leonne Martir, Lovelyn Martir, 
Lauren. 


Ruman nan: 
Oswin y Bertha Martir 
†Frensel Martir 
Marilis Martir 
Sharline y Kenneth Doran Martir 
Kenneth y Tania Martir 
Cedrick y Dulcera Martir 
Sedney Martir 
†Chester Martir 
Hose Mathilda 
Joell Mathilda 


Mama di su yiu: 
Danila Croes y Luis Leañez 


Subrino/a nan: 
Yvienne Martir, Ellerick Rodriquez y famia, Chalton Martir y ruman 
nan, Breadley Doran, Jordan Martir,Rewan Pocornie. 


Amigo/a nan: 
Tico"Lele" 
Neo y Sonia Geerman 
Sandra Croes 
Famia di Cunucu, "Finca Fortalesa" 


Swa y Cuna nan, primo/a nan, amigo, bisina y conocirnan. 


Demas famia na Aruba, Corsow y Hulanda: Martir, Schoop, Doran, 
Marti, Basor, Meulens, Mathilda, Servania, Croes, Bomba. 


Ta invita pa acto di despedida cual lo tuma lugar na Aurora Funeral 
Home diahuebs 30 di mei 2024, di 2’or pa 4’or di atardi. 


Cremacion lo tuma lugar despues den seno familiar. 


Disculpa nos si den nos tristesa nos por a lubida algun famia of 
conocir. 


Despues di despedida nos no lo ricibi bishita di condolencia na cas. 


SEÑOR ta mi luz y salbacion, 
di ken lo mi tin miedo? 
SEÑOR ta fortalesa di mi bida, 
pa ken lo mi tembla? 
Salmo 27:1 


Nos ta anuncia fayecimento di 


Louis Antonio Pedro 
*28-04-1946 - †26-05-2024 


Acto di entiero lo wordo anuncia despues. 


Laga tur loke ta spera mi ta bunita 
Laga tur locual cu mi encontra na ca- 
minda ta bunita 


Laga tur locual cu mi laga atras keda 
bunita y 
Laga esakinan termina den tur bunite- 
sa. 
Cado Wever. 


Cu inmenso dolor na nos curason, nos 
ta anuncia fayecimento inespera di: 


Jarick Patrick Steven Farro 
*17 oktober 1992 †24 mei 2024 


Acto di entiero lo wordo anuncia 
despues. 


Diahuebs, 30 Mei 2024 
OBITUARIO 
48 
AWEMainta 


“Señor ta mi wardador, mi’n tin falta di nada. 
Den cunucu di yerba berde e ta pone mi sosega. 


E ta hiba mi na awa trankil, 
pa mi bolbe haya forsa”. 
Salmo: 23 


A fayece inesperadamente nos casa, mama, ruman y tanta 
stima: 


Jenny Roxanna Kelly-Dubero 
Miho conoci como Jenny, Tatun, Toentjie, Prima, Tanta Jenny 
*26-02-1964 - †19-05-2024 


Na nomber di su: 
Casa: Ronny J. Kelly 
Su yiu: Rochester C. Kelly 


Mayornan: †Robertina ”Shonmi” y †Odifrido ”Frido” 
Dubero-Boekhout 


Rumannan: Michael & Evelyn Dubero-Carolina y fam., 
Wilfrido & Auristela Dubero-Garces Ripoll y fam. Jacqueline 
& Liodoro Fernandes Orfao-Dubero y fam. 


Suegra: †Jacintha Kelly-Boekhoudt 


Suegro: †Pedrito Kelly 


Sobrino(a): Dytchell Dubero y Li-Any van der Biezen, Bryan 
Dubero y Sigleen Tromp, Dashanisa y Justin van Grinsven- 
Dubero, Jake Fernandes-Orfao y Gabriela Croes, Joe-Jerrick 
Fernandes-Orfao, Xenon Fernandes-Orfao 
Sobre-sobrino(a): Amyleen, Allyha, Arrienne, Novi, Spencer 
Sua y Cuñanan: Prisco y Evelyn Kelly y fam, Carina y 
Robert Henriquez y fam, Albert y Marilyn y fam., Mariela y 
Eugene de Cuba y fam. 


Tanta y Omonan: †Arcangel y Dolores Boekhout-Rich- 
ardson, Beatrix y Saloman Boekhoudt-Boekhout, †Cajus 
y Luisa Boekhout-Tromp, Zevera y †Andronico Loefstop- 
Boekhout, Pablo y Anna Boekhout-Ruiz, Imelda y †Mario 
de Mey-Boekhout, Osanna y Gerard Simon-Boekhout, 
Bernardo Boekhout y Thilma Henriquez, †Glenda Boekhout, 
†Aida y Nemencio Van der Biezen-Dubero, †Elsa y †Matias 
Geerman-Dubero, †Fenchi y †Dilia Elena Dubero-Ras, Lucia 
y Erik Loopstok-Dubero, †Betico y Mena Dubero-Feliciana, 
†Melindo y Olga Dubero-Semerel, †Mena Dubero, Eddy 
Kelly 
Tur prima y primonan. 
Considera manera un segundo Mama: Zevera Loefstop- 
Boekhout y Elvia Maduro-Henriquez 
Amigo di Cas: Indiro Delgado y fam. Dietje Maduro y fam., 
Piet de Cuba, Denden y Dientje Hazel 


Ex-Colega(nan): Bon Bini Bazaar, Arco Iris Kleuterschool, 
FAVI (Fundation Arubano di esnan Visualmente Incapasita), 
Grupo KAWARA, Extreme Domino Team, Grupo di Ora- 
cion 


Demas Famia: Dubero, Kelly, Carolina, Garcés-Ripoll, 
Fernandes-Orfao, van der Biezen, van Grinsven, Boekhout, 
Boekhoudt, Tromp, Croes, de Freitas, Henriquez, de Cuba, 
Richardson, Loefstop, Ruiz, de Mey, Simon, Geerman, Ras, 
Loopstok, Feliciana, Semerel, Breeuwer, Wijman, Nuboer, 
Graham, van Trigt, Arends, Giel, Sachdev, Delgado, Cuentas- 
Garcés, Maduro, Henriquez, demas famia y conoci. 
Si en caso den nos tristesa nos por a lubida algun persona of 
famia nos ta pidi nos mas sincero disculpa 
Ta invita famianan, bisiñanan, amigo y conoci pa asisti na 
acto di entiero cu lo tuma lugar diabierna 31 mei 2024 for 
di 2or di merdia pa 4or di atardi na Misa Santa Filomena na 
Paradera y despues pa su ultimo luga di descanso na Santana 
Catolico Pastor Kranwinkel na Paradera. 


Oportunidad pa condoleer lo tuma luga diahuebs 30 mei 2024 
na Aurora Funeral Home di 7:00 pa 9:00 pm. Despues di 
entiero nos no ta ricibi bishita di condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta pone mi sos- 
ega. 


E ta hiba mi na awa trankil, 
Pa mi bolbe haya forsa”. 
Salmo: 23 


Nos ta anuncia fayecimento di: 


Aixa Beatriz Richardson-Albus 
*24-03-1946 - †28-05-2024 


Acto di entiero lo wordo anuncia despues. 


Gradicimento y Invitacion 


Pa medio di esaki famia kier a gradici tur esnan 
cu na un manera of otro a duna nos sosten, consuelo y 
forsa 
durante e tempo dificil cu e fayecimento y entiero 
di nos defunto stima: 


Rafael Nemencio Croes 


Boso muestra di atencion ta di hopi aprecio y un gran 
sosten pa nos. Un danki na un y tur cu a manda carchi, 
krans, whatsapp, email y a hasi yamada nan telefonico. 
Tambe na Aurora Funeral Home pa cu su bon servicio 
y atencion. 
Boso muestra di atenshon tabata un gran consuelo pa 
nos. 


Na mes momento nos ta invita famia, bisiña-, amigo- y 
conocirnan 
pa compaña nos na 3 Santo Sacrificio dia: 
Diabierna 31 di mei 2024 pa 7or di anochi na Misa Sta. 
Filomena na Paradera 
Diadumingo 02 di juni 2024pa 10or di mainta na Misa 
Sta. Filomena na Paradera 
Diaranson 05 di juni 2024 pa 6:30 pm na Misa Sta. 
Anna na Noord. 


Boso presencia ta altamente aprecia. 


Gradicimento/Dankbetuiging 


Willem F.H. Hoogenbergen 
beter bekend als "Boy", 


ons echtgenoot, vader, grootvader, schoonvader, 
oom en vriend is in vrede gaan rusten. Hierbij wil- 
len wij een ieder bedanken die ons in deze periode 
van droefheid van dichtbij en veraf hun steun 
hebben betuigd in de meest uiteenlopende vorm. 
Middels whatsapp- en FB-berichten, telefoontjes, 
bloemen, kaartjes en zeker niet minder belangrijk 
jullie gebeden. Jullie lieve woorden en attenties 
gaven ons veel troost in deze moeilijke tijd. 


Ook gaat onze dank aan huisarts dr. Kenneth 
Croes en aan Trinity Aruba voor hun uitstekende 
zorg en liefde de afgelopen periode. Bedankt ook 
aan het personeel van Aurora Funeral Home voor 
hun service. 


De leegte blijft nog moeilijk te aanvaarden, maar 
het afscheid van onze geliefde echtgenoot en 
vader is bijzonder voor ons geweest. 


Zoals papa zou hebben gezegd: "Hacie bon of no 
hacie". 


Blanca Hoogenbergen Bernal 
Lilia Hoogenbergen 
Gregory Hoogenbergen 


Dios ta amor…y amor ta Dios, 
maske mi no ta na e mundo aki, 
Tur dia mi lo ta banda di boso curazon, 
Mi por stens di loke Señor ta hasi. 
Salmo 33 


Cu dolor na nos curason pero conforme cu boluntad di Dios nos ta particpa fayecemento 
di nos ser stima; 


Lucia Maria Ridderstaat 
Cariñosamente yama “Chia” of “Dudu” 
*15-12-1942-†27-05-2024 


Na nomber di su: 
Compañe: 
†Demetrio “Mete” Christiaans 


Su yiunan: 
Swinda Ras y Roy Trimon 
Mayra Ridderstaat y Randolph Jacobs 
Felipe Ridderstaat y Etelvina Ridderstaat-Arias 
Roland Ridderstaat y Avilia Ridderstaat-Geerman 


Su nietonan: 
Cricelda Tromp y Reynold Farro 
Eduard Tromp y Xiomara Morris 
Dolfito Jacobs 
Nikita Ridderstaat y Jean Louis Boekhoudt 
†Anais Ridderstaat 
Sidney Ridderstaat 
Lilibeth Ridderstaat y Jayson Rojas-Prince 
Royce-an Ras 
Mark Jacobs 
Lisbeth Mora 
Liseth Mora 


Bisanietonan: 
Farrela, Raylee, Edylienne, Whitney, Elyxienne, Johan y Jyxielle. 


Tataranieta: 
Lyxienne 


Su mayornan: †Felipe Ridderstaat y †Suprianita Ridderstaat-Rhoides 
Su rumannan: 
†Petra Ridderstaat y famia 
†Olga Maduro y famia 
Norman Ridderstaat y famia 
†Aura Martinus-Ridderstaat y famia 
†Rafael Ridderstaat y famia 
†Dominico Ridderstaat y famia 
Rosa Martina-Ridderstaat y famia 
Palmira Ridderstaat y famia 


Sobrino y sobrinanan, primo y primanan, cuña y swanan, comer y compernan, omo y 
tantanan, amigonan, bisiña y conocirnan. 


Demas famia: 
Ridderstaat, Christiaans, Rhoides, Leest, Maduro, Martinus, Martina, Ras, Trimon, Jacobs, 
Arias, Geerman, Tromp, Mora, Farro, Boekhoudt, Rojas-prince, Giel, Irausquin, Martes, 
Kock, Silvania, Kelly, Leonard, Solognier, Loopstok, Albertsz, Stuart, Gavidia, Lacle, Fi- 
garoa, Baiz, Lovell, Gomez, Mora-Arias, Arrindell, Rasmijn, Franken, Boezem, Kwidama, 
Frias, Hernandez, Morris, Fernandez, Webb, Britten, Roza, Kemp, Bermudes, Wever, 
Ridderstap, Thiel, Sapuano, Winklaar. 


Nos ta invita tur famia y conocirnan pa asisti na e acto di entiero cu lo tuma lugar diahuebs 
30 di mei 2024 for di 2’or pa 4’or di atardi na misa Santa Anna na Noord y despues lo sali 
pa Santana catolico na Noord. 


Adres pa condolencia: Bubali # 49, diaranson 29 di mei 2024 di 7’or pa 9’or di anochi. 


Nos ta lamenta cu despues di entiero nos no ta ricibi bishita di condolencia na cas. 
Nos ta pidi nos disculpa si den momento di tristeza nos por a lubida algun familiar of 
persona. 


Diahuebs, 30 Mei 2024 
AWEMainta 
OBITUARIO 
49 


“Señor ta mi wardador, mi’n tin falta di nada 
Den cunucu di yerba berde e ta pone mi 
sosega. 
E ta hiba mi na awa trankil, 
Pa mi bolbe haya forsa”. 
Salmo: 23 


Nos ta anuncia fayecimento di: 


Greta Ludwina Tromp 
Miho conoci como: “Wina” 
*05-12-1955 – †23-05-2024 


Na nomber di su 
Mama: †Calista Tromp 
Tata: Boysi Croes 


Rumannan: †Jorge Tromp, Marjo (Majon) 
Tromp y Annie Theophile y Fam, †Eric 
Tromp, Jose Albertico (Tico) Tromp na Hu- 
landa 


Sobrino(a)nan: Michael Tromp na Alemania, 
†Cathy y Mark Tromp na Colombia, Mario- 
lyn Tromp y Famia 


Tanta y Omo: Aurita Hous y Famia na Cor- 
sou, Jossy Tromp y Famia, 


Demas Tanta nan y Omonan den feliz Memo- 
ria 


Su Dushinan: Alysha y Alyshon Filiciana 
Bisiña stima: Nadine Solognier cu a yud'e cu 
mil amor te na ultimo. 


Prima y Primonan, Amigo y Amiganan, 
Bisiñanan di Sividivi y demas Famia: Tromp, 
Croes, Solognier, Montaner, Hous, Obispa, 
Eights 


Nos ta pidi nos disculpa si den nos tristesa 
nos por a lubida un of mas famia y conoci. 


Ta invita pa e acto di despedida cu lo tuma 
lugar diasabra 1 di juni na Aurora Funeral 
Home di 09:00 pa 11:00 am, sigi pa e acto di 
cremacion cu lo tuma luga den seno di famia. 


"The Lord is my strength and my song" 
Exodus 15:2 


The beautiful Spirit 
Has lifted my soul. 
Though aging and faulted 
I'm young and I'm whole! 


Shafts of His splendor 
Pierce every dark cloud: 
Happy within me 
I sing aloud! 
-Roxie Lusk Smith- 


With deep sorrow we announce the passing 
of our beloved father and opa 


Pieter Bernardus (Benny) Aloisius Sloter- 
dijk 
*December 31st, 1924 
†May 24th, 2024 


Left to mourn his loss are his immediate fam- 
ily: 
Son: Pieter Sloterdijk 
Daughter: Carol Reed & husband, Danny 
Granddaughters: Lisa Reed and Kim Johnson 
Great granddaughters: 
Emily Witt, Sarah and Julia Johnson 
Sister-in-law: Althea Hassell and her son, 
Rudy Hassell, as well as many nieces and 
nephews throughout the USA and Saba as 
well as in Aruba. 


Benny was predeceased by his loving wife 
of almost 72 years, Cornelia Hassell Sloter- 
dijk, parents Eert and Orie Sloterdijk as well 
as three brothers, Edward, Arlington, and 
Ludwig Sloterdijk and three sisters, Stella 
Richardson, Stephie Croft, and Dena John- 
son, and his son-in-law, Luppo Huizenga, and 
a number of nieces and nephews. 


He will also be missed by his friends and 
caregivers, especially his longtime caregiv- 
ers, Patsy Richards and Coolie Bhorasingh. 


The funeral will take place on Saturday, 
June 1st, 2024 at Pray Funeral Home in San 
Nicolas. 


The late Mr. Sloterdijk will be laid out from 
2pm until 4 pm at Pray Funeral Home. Intern- 
ment will take place in the Catholic Cemetery 
in San Nicolas. 


In lieu of flowers a donation towards a good 
cause will be highly appreciated. 


There will be a box available at the funeral 
home for this generosity. 


“Señor ta mi wardador, mi’n tin falta di nada. 
Den cunucu di yerba berde e ta pone mi sos- 
ega. 
E ta hiba mi na awa trankil, 
pa mi bolbe haya forsa”. 
Salmo: 23 


Cu tristesa pero agradecido pa tur loke nos a 
comparti cu ne nos ta anuncia fayecimento di 
nos ser stima: 


Kok Sun Wong 
Miho conoc como “Sithie” 
*26-01-1937 -†28-05-2024 


Na nomber di su: 
Yiunan: Eugene Leroy King Wong y esposa 
Madeline Wong, Edwin Franklin Alexander 
Wong, Giovanni Wong y esposa Jenny Wong 


Nieto(a)nan: Dylan J. Wong, Evelin Vargas, 
Brandon Wong, Jonathan Wong, Brian Wong, 
Jennifer Wong 
Rumannan: Tyrone y Inger Wong-Pedersen 
y famia, †Philomena Wong, Jan y Niyom 
(Nikki) Wong-Janthong y famia, Yolanda y 
†Jacques Thönissen-Wong y famia, †Walter 
Wong y Olga Wong-Tromp y famia 


Bon bisiñanan y demas famia: Wong, Tromp, 
Lopez, Marin, Vargas, Hernandez, Oduber, 
Arends. 


Gradicimento special na Humberto Marin y 
Doris Lopez pa e bon cuido. 


Nos disculpa si den nos tristeza nos por lu- 
bida algun famia of conoci 


Ta invita pa acto di despedida cual lo tuma 
lugar na Aurora Funeral Home, diasabra 1 di 
juni 2024 di 7or pa 9or di anochi. Cremacion 
lo tuma lugar den ceno familiar. 


Nos ta lamenta cu despues di despedida nos 
no ta ricibi bishita di condolencia na cas. 


